ΧΡΗΣΙΜΑ: Παίρνει μια Παλιά Κάλτσα και την Γεμίζει με Καφέ πριν Πέσει για ύπνο. Μόλις Ξυπνήσει Την Π\nΧΡΗΣΙΜΑ: Παίρνει μια Παλιά Κάλτσα και την Γεμίζει με Καφέ πριν Πέσει για ύπνο. Μόλις Ξυπνήσει; Την Περιμένει μια Ευχάριστη έκπληξη!\nΌλοι γνωρίζουν αυτό το παράξενο φαινόμενο που χάνουμε κάλτσες στο πλύσιμο (ή στην λεκάνη, ή κάπου αλλού στο σπίτι ανάμεσα στην ώρα που τις βγάλαμε και την ώρα που τις πήραμε φρεσκοπλυμένες από το πλυντήριο… Πού στο καλό πάνε οι κάλτσες;)\nΣυνήθως, μετά από λίγο καιρό δεν ξέρετε τι να κάνετε με την μία κάλτσα που έχει μείνει. Για τους περισσότερους δεν υπάρχει καμία άλλη χρήση, από την στιγμή που χάθηκε το ζευγάρι της. Αλλά οι μονές κάλτσες δεν είναι τόσο άχρηστες όσο νομίζετε. Υπάρχουν πολλοί τρόποι για να τις χρησιμοποιήσουμε. Δείτε παρακάτω 20 από αυτούς:\n1. Σαν αποσμητικό για τα παπούτσια\nΓεμίστε δύο κάλτσες με μαγειρική σόδα ή καφέ και αφήστε τις όλη την νύχτα μέσα στα παπούτσια που μυρίζουν. Το επόμενο πρωί θα έχουν απορροφήσει όλες τις ανεπιθύμητες οσμές και θα έχετε μια υπέροχη μυρωδιά φρεσκάδας στα πόδια σας.\n2. Σαν προστατευτικό για τα εγκαύματα\nΤις πολύ ζεστές μέρες, το μέταλλο των αυτοκινήτων καίει πάρα πολύ, τόσο πολύ που μπορεί να καείτε – από την ζώνη για παράδειγμα. Μπορείτε να το αποφύγετε εύκολα, βάζοντας μια κάλτσα πάνω της. Εφαρμόζει τέλεια!\n3. Σαν παγοκύστη\nΑν χτυπήσετε ή σας τσιμπήσει κάποιο έντομο, είναι σημαντικό να βάλετε πάνω στο πρήξιμο πάγο. Αλλά δεν πρέπει να έρθει σε άμεση επαφή με το δέρμα. Αν βάλετε την παγοκύστη σε μια παλιά κάλτσα, έχετε το τέλειο στρώμα προστασίας για το δέρμα σας, ενώ παράλληλα επωφελείστε από τον πάγο.\n4. Σαν μονωτικό για το ποτό σας\nΒάλτε το κρύο (ή ζεστό) ρόφημα σας μέσα σε μια κάλτσα και θα διατηρήσει την θερμοκρασία του για περισσότερο.\n5. Σαν ιδιαίτερη θήκη για το κινητό σας\nΑφού οι κάλτσες βγαίνουν σε όλα τα χρώματα, υφές, αλλά και μεγέθη, μπορείτε να βρείτε μία που να ταιριάζει τέλεια σαν θήκη για το κινητό σας. Δεν κοστίζει καθόλου και προστατεύει το κινητό σας από τις γρατσουνιές και τα χτυπήματα.\n6. Σαν περιτύλιγμα δώρου\nΤην επόμενη φορά που θα δωρίσετε σε κάποιον ένα μπουκάλι κρασί, μπορείτε να προσθέσετε μια προσωπική πινελιά: βάλτε το μέσα σε μια όμορφη, παλιά κάλτσα (ή αν αντιπαθείτε το άτομο στο οποίο θα το χαρίσετε, σε μια αθλητική κάλτσα). Θα το κάνει πολύ πιο ενδιαφέρον.\n7. Σαν ανοιχτήρι για βάζα\nΑν περάσετε μια κάλτσα πάνω από κάποιο σφιχτό καπάκι, θα μπορέσετε να το πιάσετε καλύτερα. Θα πάθετε πλάκα από το πόσο γρήγορα θα ανοίξει.\n8. Σαν προστατευτικά για το πάτωμα\nΌταν μετακινείτε έπιπλα πάνω σε καλά πατώματα, μπορείτε να περάσετε παλιές κάλτσες στα πόδια των καρεκλών, των τραπεζιών, των ντουλαπιών και των καναπέδων. Έτσι, δεν θα αφήσετε γρατσουνιές στο πάτωμα και τα έπιπλα θα γλιστράνε πιο εύκολα.\n9. Σαν θήκη για κοσμήματα\nΌχι μόνο για τα ταξίδια: μπορείτε να χρησιμοποιήσετε τις μονές κάλτσες για να βάλετε μέσα τα κοσμήματα που δεν φοράτε πια. Έτσι θα τα οργανώσετε και θα τα προστατέψετε από ζημιές. Και ένα μπόνους: αν τύχει να μπει κάποιος στο σπίτι σας, πιθανόν να μην κοιτάξει μέσα στις κάλτσες.\n10. Σαν μάσκα ύπνου\nΗ μέση κάλτσα τυχαίνει να έχει το τέλειο μέγεθος για μάσκα ύπνου. Απλά ράψτε ένα λάστιχο ή μια απλή κορδέλα στις άκρες της κάλτσας και είναι έτοιμη. Μπορείτε επίσης να την γεμίσετε με ρύζι ή λιναρόσπορο – προσθέτοντας λεβάντα, χαμομήλι ή κάποιο άλλο χαλαρωτικό βότανο – και να ράψετε το άνοιγμα.\n11. Χτένα για τα κατοικίδια σας\nΤα κατοικίδια χάνουν πολύ τρίχωμα από τον χειμώνα προς το καλοκαίρι. Αν δεν τα χτενίσετε, θα αφήνουν τις τρίχες τους παντού στο σπίτι. Αλλά αν δεν σας βρίσκεται κάποια χτένα, μπορείτε απλά να χρησιμοποιήσετε μια παλιά κάλτσα. Περάστε την στο χέρι σας, βρέξτε την λίγο και τρίψτε την πάνω στο τρίχωμα του κατοικίδιου σας μέχρι να φύγουν οι περιττές τρίχες.\n12. Σαν παιχνίδι για την γάτα σας\nΜια και μιλάμε για κατοικίδια, στις γάτες αρέσει να κυνηγάνε και να πιάνουν πράγματα. Δέστε ένα κομμάτι σκοινί σε ένα ξύλο και την άλλη άκρη του σκοινιού σε μια μονή κάλτσα. Ή μπορείτε να κόψετε την κάλτσα σε λωρίδες.\n13. Σαν βούρτσα για τα παπούτσια σας\nΜια παλιά κάλτσα είναι τέλεια για το γυάλισμα των παπουτσιών σας. Περάστε την στο χέρι σας, ρίξτε λίγο γυαλιστικό και πιάστε δουλειά. Σας επιτρέπει να είστε προσεκτικοί αλλά και ακριβείς, ώστε να φτάσετε σε όλα τα δύσκολα σημεία του παπουτσιού.\n14. Για να σταματήσετε το τρίξιμο του κρεβατιού\nΑν το κρεβάτι σας τρίζει, μπορείτε να βάλετε μια κάλτσα – βάλτε την ακριβώς στο σημείο που τρίζει και θα καταφέρετε να κοιμηθείτε ήσυχοι.\n15. Σαν καθαριστικό μαυροπίνακα\nΟι κάλτσες είναι τέλειες για το σβήσιμο κιμωλίας και μπορείτε να τις πλένετε και να τις χρησιμοποιείτε ξανά και ξανά.\n16. Σαν παιδικό παιχνίδι\nΟι πολύχρωμες κάλτσες μπορούν να μεταμορφωθούν σε όμορφα παιχνίδια: ράψτε κουμπιά, γεμίστε τις με βαμβάκι και παίξτε κουκλοθέατρο!\n17. Σαν κουδουνίστρα μωρού\nΒάλτε μέσα σε μια παλιά, πολύχρωμη κάλτσα μερικά κουδούνια ή μεγάλα φασόλια που κάνουν φασαρία, ράψτε το άνοιγμα και η κουδουνίστρα σας είναι έτοιμη!\n18. Σαν μπαλάκι για το στρες\nΤα μπαλάκια για το στρες είναι τέλεια για να παίζετε με τις ώρες. Γεμίστε την κάλτσα με το ρύζι, σχηματίστε μια μπάλα, ράψτε το άνοιγμα και θα έχετε το δικό σας μπαλάκι για το στρες.\n19. Σαν γλάστρα και κάλυμμα βάζου\nΜερικές φορές χρειάζεστε λίγη ποικιλία στα βάζα και τις γλάστρες σας. Η κάλτσα δίνει για ακόμα μία φορά την λύση: περάστε το βάζο ή την γλάστρα την κάλτσα και θα έχετε ένα καινούριο διακοσμητικό στο σπίτι σας!\n20. Σαν μπάλωμα\nΤα παιδιά κάνουν συνεχώς τρύπες στα ρούχα τους, ειδικά στα γόνατα. Αλλά αν είναι καλό το παντελόνι, αξίζει να το επιδιορθώσετε με ένα μπάλωμα. Μία μονή κάλτσα σας είναι τέλεια γι’αυτό! Κόψτε όση από την κάλτσα χρειάζεστε και ράψτε την πάνω στο παντελόνι. Μπορείτε να διασκεδάσετε λίγο και να δώσετε λίγο χρώμα στα παντελόνια του παιδιού σας.\nΔεν χρειάζεται να πετάτε τις μονές σας κάλτσες πλέον! Είχατε φανταστεί εσείς ότι μπορεί είναι τόσο χρήσιμες


Ζώδια: Προβλέψεις για σήμερα (30/5) | music.net.cy, μουσικά νέα, νέες κυκλοφορίες, mousika nea\nHome ΚΑΤΗΓΟΡΙΕΣ ΖΩΔΙΑ Ζώδια: Προβλέψεις για σήμερα (30/5)\nΑναζητούμε την ανεξαρτησία χωρίς να εξετάζουμε τις ευθύνες που την συνοδεύουν…\nΟι στόχοι σου υλοποιούνται με περισσότερη ευκολία σήμερα. Σημαντικό να παραμείνεις σταθερή στις απόψεις σου. Μην παρασυρθείς σε άσκοπες αγορές. Θα περάσεις μια ρομαντική ημέρα με τον αγαπημένο σου. Σημαντικό να μην αλλάζεις γνώμη όμως κάθε λίγο και λιγάκι.\nΕίσαι έτοιμη να δώσεις λύσεις σε ζητήματα που σε απασχολούν και για τον λόγο αυτό θα δουλέψεις σκληρά μέχρι να το καταφέρεις. Ο σωστός προγραμματισμός θα σε βοηθήσει να ανταπεξέλθεις στις οικονομικές υποχρεώσεις που έχεις μπροστά σου. Υπάρχουν κάποια προβλήματα στη σχέση σου, καλό είναι να τα ξεκαθαρίσεις.\nΑπελευθερώνεσαι. Αισθάνεσαι πιο ήρεμη από ποτέ και είσαι χαρούμενη γιατί σημαντικοί επαγγελματικοί σου στόχοι κλείνουν με επιτυχία. Αναμένεται να ταραχθούν οι ισορροπίες στα οικονομικά σου. Προσπάθησε να κινηθείς ψύχραιμα. Οι απαιτήσεις της καθημερινότητας ενδέχεται να δημιουργήσουν πρόβλημα στη σχέση σου με τον αγαπημένο σου. Μην αφήσεις τίποτα να σου χαλάσει τη σχέση.\nΑλλάζουν πολλά στα επαγγελματικά σου και ευνοούνται οι μετακινήσεις. Θα χρειαστεί να αναλάβεις πολλές ευθύνες, μεγαλύτερες από όσες είχες μέχρι σήμερα, γεγονός που ενδέχεται να σου προκαλέσει εκνευρισμό. Μην αφήσεις τα επαγγελματικά προβλήματα να επηρεάσουν τη σχέση σου. Τα οικονομικά σου θα αρχίσουν να ισορροπούν.\nΗμέρα γεμάτη εκνευρισμό η σημερινή. Προσπάθησε να περιορίσεις τα νεύρα σου, γιατί δεν θα μπορέσεις να είσαι λειτουργική στη δουλειά σου. Θα αντιμετωπίσεις ένα οικογενειακό πρόβλημα. Τα οικονομικά σου σε προβληματίζουν αρκετά. Μην κάνεις λάθος κινήσεις που θα σε οδηγήσουν εκτός προϋπολογισμού. Κάνε μία συζήτηση με τον αγαπημένο σου για να βελτιώσετε τη σχέση σας.\nΟ Ερμής μπαίνει στο ζώδιό σου από σήμερα και η ζωή σου θα αρχίσει να κινείται σε πιο αργούς ρυθμούς, κάτι που είχες ανάγκη. Οι καθημερινές απαιτήσεις μειώνονται και εσύ επικεντρώνεσαι σε ένα βασικό σου σχέδιο. Τα οικονομικά σου έχουν αρχίσει να μπαίνουν σε μία σειρά, ωστόσο ακόμη δεν είσαι ευχαριστημένη. Προσπάθησε να επαναφέρεις την ηρεμία στη σχέση σου με τον αγαπημένο σου.\nΟι πλανήτες ευνοούν τα επαγγελματικά σου σχέδια και εσύ φαίνεται ότι είσαι ένα βήμα πιο κοντά στην επιτυχία. Τα αρνητικά γεγονότα του παρελθόντος φαίνεται ότι είναι παρελθόν για εσένα. Τα οικονομικά σου σε ευχαριστούν. Η σχέση σου με τον αγαπημένο σου είναι σε πολύ καλύτερη κατάσταση. Φρόντισε να του συμπαρασταθείς σε ένα οικογενειακό πρόβλημα που θα αντιμετωπίσει.\nΈκανες τρομερή υπομονή και πλέον ανταμείβεσαι. Η καθημερινότητά σου βελτιώνεται αισθητά και η ψυχολογία σου ανεβαίνει. Στα οικονονικά σου θα καταφέρεις σιγά σιγά να ξεπεράσεις προβλήματα του παρελθόντος, τα οποία σε προβληματίζουν πολύ. Απέφυγε τις εντάσεις με τον αγαπημένο σου.\nΜε την είσοδο του Ερμή στον Παρθένο ευνοείται η όρεξη για δημιουργία και έχεις περισσότερη ενέργεια στη δουλειά σου. Οι πλανήτες σε επηρεάζουν θετικά και στον οικονομικό τομέα. Πάρε πρωτοβουλίες για τα αισθηματικά σου. Κάνε κινήσεις για βελτιώσεις τη σχέση σου με τον αγαπημένο σου.\nΣε αναστατώνει η έντονη ανάγκη σου για να βελιώσεις τις καταστάσεις στη δουλειά σου και προσπαθείς απεγνωσμένα να πετύχεις. Μην αγχώνεσαι όμως, γιατί δεν περνάνε όλα από τα χέρια σου. Στα οικονομικά σου θα δεις μεγάλες αλλαγές, αρκεί να κάνεις καλό προγραμματισμό. Θα κάνεις μία συζήτηση με τον αγαπημένο σου, που θα σε οδηγήσει εκτός εαυτού.\nΕυνοούνται οι νέες συνεργασίες και σου δίνονται ευκαιρίες να κάνεις δημιουργικά πράγματα στην εργασία σου. Μην παρασυρθείς σε άκοπες αγορές που θα χαλάσουν τον προϋπολογισμό σου. Η προσωπική σου ζωή είναι στα πάνω της και η σχέση σου με τον αγαπημένο σου βελτιώνεται.\nΕίσαι έτοιμη να αναθεωρήσεις τους στόχους σου και να θέσεις νέους για το επαγγελματικό σου μέλλον. Ο Ερμής μπαίνει στην Παρθένο και σε βοηθά να οργανώσεις πιο μεθοδικά το πρόγραμμά σου. Θα καταφέρεις να ξεπεράσεις με ευκολία κάποια οικονομικά προβλήματα που θα έρθουν στον δρόμο σου. Από εδώ και στο εξής μπορείς με περισσότερη άνεση να ρυθμίσεις την προσωπική σου ζωή.\nΠροηγούμενο Άρθρο“Θέλω”| Το νέο καλοκαιρινό single και video clip των REC είναι εδώ!\nΕπόμενο Άρθρο“Η τελευταία συνάντηση” | Η Άλκηστις Πρωτοψάλτη συναντά ξανά τον Σταύρο Ξαρχάκο το φετινό καλοκαίρι!


Βαρέλι δίχως πάτο ή μονόδρομος; | Οικονομία | DW | 15.06.2011\nΣε πλήρη εξέλιξη βρίσκεται η δημόσια συζήτηση στη Γερμανία για την κρίση χρέους που αντιμετωπίζει η Αθήνα. Η γερμανική κυβέρνηση υποστήριξε την περασμένη Παρασκευή την ανάγκη περαιτέρω προσπαθειών για τη διάσωση της Ελλάδας. Ο υπουργός Οικονομικών Βόλφγκανγκ Σόιμπλε τάχθηκε υπέρ της χορήγησης ενός νέου πακέτου βοήθειας, με τη συμμετοχή των ιδιωτών πιστωτών. Μια θέση που υπερασπίστηκε ο υφυπουργός του Στέφεν Κάμπετερ, εκφράζοντας την αντίθεσή του στο ενδεχόμενο μιας «σκληρής αναδιάρθρωσης» του ελληνικού χρέους. «Πιστεύω ότι η „γενναιότητα“ που επιδεικνύουν εκείνοι που ζητούν μια σκληρή ανδιάρθρωση και αυτό που αποκαλούμε Default της Ελλάδας δεν είναι τίποτε άλλο παρά άγνοια του κινδύνου. Εκείνοι που σπρώχνουν βίαια την Ελλάδα στον γκρεμό, ενεργούν ανεύθυνα έναντι των γερμανών φορολογουμένων και των συμφερόντων τους», τόνισε ο κ. Κάμπετερ και πρόσθεσε: «Αυτό που ο υπουργός Σόιμπλε θέλει είναι η συμμετοχή των ιδιωτών σε εθελοντική βάση. Οι εναλλακτικές επιλογές θα ήταν το κούρεμα του ελληνικού χρέους δηλαδή ο γκρεμός ή μια ελεγχόμενη διαδικασία, που λαμβάνει υπόψη τα συμφέροντα των γερμανών και των ευρωπαίων φορολογουμένων. Και αυτό είναι η εθελοντική επιμήκυνση του χρέους».\nΔεν θα ήταν τόσο δραματικές οι συνέπειες\nΟ Στέφεν Κάμπετερ\nΟ πρόεδρος του οικονομικού ινστιτούτου IfO του Μονάχου, Χανς Βέρνερ Ζιν, δεν συμμερίζεται πλήρως τις ανησυχίες της γερμανικής κυβέρνησης. «Όχι σε αυτό τον βαθμό», λέει και διευκρινίζει: «Είναι σαφές ότι μια χρεοκοπία της Ελλάδας θα είχε συνέπειες, αλλά δεν γνωρίζω αν θα είναι τόσο δραματικές όπως υποστηρίζει ο υπουργός. Οι τράπεζες είχαν έναν χρόνο στη διάθεσή τους να προετοιμαστούν. Η Deutsche Bank υποστηρίζει για παράδειγμα ότι θα μπορούσε να αντέξει ένα «κούρεμα» του χρέους που θα προέκυπτε από μια χρεοκοπία. Το ίδιο υποστηρίζουν και άλλοι αναλυτές. Όλα αυτά έχουν υπολογισθεί και δεν αναμένεται οι συνέπειες να είναι τόσο επικίνδυνες».\nΟ γερμανός καθηγητής, που έχει προτείνει την επιστροφή της Ελλάδας στη δραχμή, προειδοποιεί για τους κινδύνους που εγκυμονούν τα πακέτα βοήθειας προς τις υπερχρεωμένες χώρες. «Θα πρέπει κανείς να δει τους άλλους κινδύνους, δηλαδή να δέχεται διαρκώς η Ελλάδα βοήθεια δηλαδή να γίνει η Ελλάδα βαρέλι δίχως πάτο και να δημιουργούνται χρέη, τα οποία μπορούν να εξελιχθούν σε πραγματικό βάρος για όλο το σύστημα του ευρώ. Θεωρώ λοιπόν καλύτερο ένα τέλος με τρόμο παρά έναν τρόμο χωρίς τέλος».\nΔεν υπάρχει διαφωνία μεταξύ Βερολίνου και ΕΚΤ\nΟ Χανς Βέρνερ Ζινν\nΜε τις προτάσεις της γερμανικής κυβέρνησης φέρεται να διαφωνεί η ΕΚΤ και ο πρόεδρός της Ζαν Κλοντ Τρισέ. Ο Γάλλος τραπεζίτης υποστηρίζει ότι ακόμη και μια εθελοντική συμεμτοχή του ιδιωτικού τομέα στο κόστος μιας νέας βοήθειας θα μπορούσε να εκληφθεί από τις αγορές ως αναδιάρθρωση του χρέους. Ο γερμανός υφυπουργός Οικονομικών δεν διακρίνει διαφορές μεταξύ της ΕΚΤ και του Βερολίνου. «Οι δηλώσεις του προέδρου της ΕΚΤ έρχονται σε αντίθεση με το ενδεχόμενο μιας σκληρής αναδιάρθρωσης. Αυτό σημαίνει ότι η Ελλάδα δεν επιτρέπεται να σπρωχτεί στον γκρεμό. Δεν υπάρχει καμία διαφορά μεταξύ της θέσης που εκφράζει η ΕΚΤ και εκείνης της ομοσπονδιακής κυβέρνησης και του υπουργού Οικονομικών», τονίζει ο κ. Κάμπετερ.\nDLF/ Σταμάτης Ασημένιος\nH Γερμανία πιστεύει στο ευρώ και το στηρίζει (03.06.11)\nΛέξεις κλειδιά kampeter sinn griechenland\nΜόνιμος σύνδεσμος https://p.dw.com/p/11aOk


Κοινωνία Archives - Σελίδα 787 από 966 - Εργασία Συν\nΘΑ ΕΙΝΑΙ ΥΠΟΨΗΦΙΕΣ ΔΗΜΟΤΙΚΕΣ ΣΥΜΒΟΥΛΟΙ ΣΤΙΣ ΠΡΟΣΕΧΕΙΣ ΕΚΛΟΓΕΣ Οι Μαντώ Θεμέλογλου,\n«Το Δάσος των Ευχών και της Ελπίδας» της Ονειρούπολης ευχαρίστησε την εταιρεία SUPER MARKET ΓΟΥΝΤΣΙΔΗΣ Α.Ε.\nΟ ΔΗΜΑΡΧΟΣ ΔΡΑΜΑΣ, ΧΡ. ΜΑΜΣΑΚΟΣ, Ο ΠΡΟΕΔΡΟΣ ΤΗΣ ΔΕΚΠΟΤΑ, Γ. ΨΑΡΡΑΣ, ΚΑΙ Η\nΗ ΤΕΛΕΥΤΑΙΑ ΣΥΝΕΔΡΙΑΣΗ ΤΗΣ ΧΡΟΝΙΑΣ, ΠΑΡΑ ΤΙΣ ΜΕΜΟΝΩΜΕΝΕΣ ΣΤΙΓΜΕΣ ΕΝΤΑΣΗΣ, ΕΙΧΕ ΩΣ ΚΥΡΙΟ\nΟι Αστυνομικές Υπηρεσίες στην Ανατολική Μακεδονία και τη Θράκη συγκέντρωσαν εθελοντικά βοήθεια σε είδη\nΣΤΟ ΠΛΑΙΣΙΟ ΤΟΥ ΕΟΡΤΑΣΜΟΥ ΤΩΝ ΧΡΙΣΤΟΥΓΕΝΝΩΝ ΚΑΙ ΤΟΥ ΝΕΟΥ ΕΤΟΥΣ Το\nΞΕΝΟΔΟΧΕΙΟ «ΕΜΠΟΡΙΚΟ» Θα ήθελα να εκφράσω δημόσια την απόλυτη ικανοποίηση μας\nΧΙΛΙΑΔΕΣ ΕΠΙΣΚΕΠΤΕΣ ΑΠΟ ΤΗΝ ΕΛΛΑΔΑ ΚΑΙ ΤΟ ΕΞΩΤΕΡΙΚΟ ΕΙΧΑΝ ΓΙΑ ΠΡΟΟΡΙΣΜΟ ΤΟΥΣ ΤΗΝ\nΓΕΜΑΤΟΙ ΕΝΕΡΓΕΙΑ ΚΑΙ ΜΕ ΣΥΝΕΧΗ ΚΙΝΗΣΗ ΤΑ ΜΕΛΗ ΤΟΥ ΣΥΓΚΡΟΤΗΜΑΤΟΣ ΞΕΣΗΚΩΣΑΝ ΤΟ ΚΟΙΝΟ\nΗ παραμυθένια Ονειρούπολη, πιο φωτεινή, πιο λαμπερή και με τα περισσότερα χρώματα από\nΧρηματοδότηση των Δήμων Δράμας, Παρανεστίου και Κ. Νευροκοπίου για τη λειτουργία καταφυγίων και τη σίτιση αδέσποτων ζώων\nΜΕ ΚΟΙΝΗ ΥΠΟΥΡΓΙΚΗ ΑΠΟΦΑΣΗ ΤΩΝ ΥΠΟΥΡΓΕΙΩΝ ΕΣΩΤΕΡΙΚΩΝ ΚΑΙ ΑΓΡΟΤΙΚΗΣ ΑΝΑΠΤΥΞΗΣ Οι\nΠροηγούμενο 1 … 785 786 787 788 789 … 966 Επόμενο


ξενοδοχείο The Franklin London - Starhotels Collezione, Λονδίνο, Ηνωμένο Βασίλειο, εγγυημένα η χαμηλότερη τιμή!\n24 Egerton Gardens, Λονδίνο, SW3 2DB, GB\nΑυτό το κατάλυμα (The Franklin London - Starhotels Collezione, Λονδίνο) βρίσκεται στο κέντρο της πόλης, πολύ κοντά σε: Παρεκκλήσι Μπρόμπτον και απέχει 5 λεπτά με τα πόδια από: Μουσείο Βικτωρίας και Αλβέρτου. Αυτό το ξενοδοχείο 5 αστέρων απέχει 1 χλμ. από: Κολέγιο Imperial του Λονδίνου και 1 χλμ. από: Χάιντ Παρκ.\nΝιώστε σαν στο σπίτι σας σε ένα από τα 35 κλιματιζόμενα...\nΞενοδοχειακή αλυσίδα : Starhotels\nΠότε θα επιθυμούσατε να μείνετε στο The Franklin London - Starhotels Collezione?\nΕμφάνιση The Franklin London - Starhotels Collezione στο χάρτη σε Λονδίνο\nΑπό: USD 388\nΑπό: USD 369


Οι φώκαινες του Αριστοτέλη κινδυνεύουν | AntGeo\nΤη «βάφτισε» ο Αριστοτέλης\nTo επιστημονικό όνομα της φώκαινας είναι P. phocoena και προέρχεται από το αρχαίο ελληνικό όνομα «φώκαινα», το οποίο χρησιμοποίησε ο Αριστοτέλης για να την περιγράψει.\n«Είναι άγνωστο αν το όνομα "φώκαινα" έχει κάποια σχέση με τη φώκια, υποδηλώνοντας μια ομοιότητα στην εμφάνιση. Πάντως, το κοινό όνομα των φωκαινών στα αγγλικά, "porpoise" προέρχεται από τη συνένωση των λατινικών λέξεων porcus και piscis που σημαίνουν "ψάρι χοίρος"», λέει ο θαλάσσιος βιολόγος και υπεύθυνος θαλάσσιου περιβάλλοντος στο WWF Ελλάς κ. Γιώργος Παξιμάδης.\nΤρώει γαύρους και γωβιούς\nΠληροφορίες για την εποχικότητα αναπαραγωγής της και για τις διατροφικές της συνήθειες δεν υπάρχουν. «Σύμφωνα με τα στοιχεία που έχουμε στη διάθεσή μας από άλλες περιοχές του πλανήτη, οι φώκαινες ωριμάζουν σε ηλικία 3,5 ετών και αναπαράγονται στα 5 και 7 χρόνια τους, για το αρσενικό και το θηλυκό αντίστοιχα. Ζουν σε μικρά κοπάδια (2 - 10 ζώων)».\nΑναζητούν και συλλαμβάνουν την τροφή τους χωρίς ιδιαίτερη συνεργασία μεταξύ τους, σε αντίθεση με τα περισσότερα είδη δελφινιών. «Σύμφωνα με όλες τις μελέτες όμως μπορούμε να πούμε ότι τρέφονται με ψάρια π.χ. γαύρους και γωβιούς», αναφέρει ο κ. Παξιμάδης. Καταδύονται σε βάθος από 14 ως 41 μέτρα και ζουν έως 24 χρόνια.\nΕνα «ελληνικό» υποείδος\nΟι φώκαινες του Αιγαίου και της Μαύρης θάλασσας διαφοροποιούνται γενετικά από τις φώκαινες του υπόλοιπου πλανήτη. Το μέγεθος και η γεωγραφική απομόνωση του υποπληθυσμού που ζει στην περιοχή μας τον καθιστά εξαιρετικά ευάλωτο.\nΤο πρόγραμμα «Θάλασσα» που υλοποιεί η MOm και το WWF Ελλάς σε συνεργασία με το Ινστιτούτο Κητολογικών Ερευνών Πέλαγος και το Tethys Research Institute έχει ως στόχο τη γνωριμία μας με τα θαλάσσια θηλαστικά που ζουν στα ελληνικά νερά και την προστασία τους.


5 + 1 πράγματα να κάνεις στην Αλεξανδρούπολη | GreekNomads\ngreeknomads 09/08/2019 ΕΥΡΩΠΗ\nΤα τελευταία δύο χρόνια μοιράζουμε την καθημερινότητά μας μεταξύ Αθήνας και την ευρύτερη περιοχή του Έβρου. Για ρίξε μια ματιά εδώ! Η Αλεξανδρούπολη είναι μία πόλη που την επιλέγουμε για να έρθουμε λίγο πιο κοντά στον «πολιτισμό»! Οι ρυθμοί ζωής (για εμάς τουλάχιστον) είναι οι ιδανικοί. Φοιτητική πόλη που αυτό σημαίνει πολλά μαγαζιά και κίνηση. Συγχρόνως όμως η ροή των ανθρώπων γίνεται με αργούς, χαλαρούς ρυθμούς, θα λέγαμε. Ιδίως αν έχεις συνηθίσει την βαβούρα και την ένταση της Αθήνας. Συγκεντρώσαμε τα αγαπημένα μας μέρη και σου τα αποκαλύπτουμε μέσα από το άρθρο μας. Φύγαμε για Αλεξανδρούπολη, λοιπόν.\n#1 Ο Φάρος\nΈνα σύμβολο για την Αλεξανδρούπολη. Το σημείο συνάντησης. Η αρχή και το τέλος. Με 27 μέτρα ύψος δεν γίνεται να περάσει απαρατήρητος. Αξίζει να κάνεις μία μεγάλη βόλτα παραλιακά. Να χαζέψεις τα μαγαζιά. Να απολαύσεις το ηλιοβασίλεμα. Ακόμη και να φας το ψαράκι σου. Αν γυρίσεις αρκετά χρόνια πίσω η πρωτεύουμε του νομού Έβρου ξεκίνησε ως ψαροχώρι και σήμερα έχει πάνω από 50.000 μόνιμους κατοίκους.\n#2 Που θα φας το Νο 1 σουβλάκι στην Αλεξανδρούπολη;\nΜα φυσικά, στον Περίγυρο! Να μιλήσουμε για μέγεθος ή για ποιότητα. Απ’ όπου και να το πιάσουμε είναι μπόμπα! Γευστικότατα και σε ποικιλία. Μπορείς να διαλέξεις την κλασσική πίτα ή σάντουιτς (στην Αλεξανδρούπολη το προτιμούν). Λαγάνα (τι εννοεί;), ψωμάκι, κυπριακή, burgers, μερίδες. Ό,τι θες.\n#3 Για καφέ στο Elemento 41\nΑν υπάρχει ένα καφέ bistro στην Αλεξανδρούπολη που αξίζεις να επισκεφθείς είναι το Elemento 41. Χρωματιστό σκηνικό, γευστικοί καφέδες και χαμογελαστό προσωπικό. Το must eat είναι τα χειροποίητα γλυκά του. Προτείνουμε cheesecake Bueno.\n#4 Βόλτα στο Δέλτα του Έβρου\nΣε απόσταση αναπνοής από την πόλη βρίσκεται το Εθνικό Πάρκο Δέλτα Έβρου στην περιοχή της Τραϊανουπολης. Μία μοναδική εμπειρία που περιέχει ξενάγηση, βαρκάδα και εξερεύνηση. Η φύση στην καλύτερη της εκδοχή. Μία παλέτα από χρώματα. Ένας από τους πιο σημαντικούς υγροβιότοπους στην Ευρώπη. Καταφύγιο για σπάνια πτηνά, ψάρια, αμφίβια, ερπετά και θηλαστικά. Το συνιστούμε ανεπιφύλακτα!\n#5 Το καλύτερο πρωινό θα το φας στο Καφεκοπτείον Πετείνος\nΗ επιτομή του πρωινού βρίσκεται στην οδό Ιωακείμ Καβύρη 19 στην Αλεξανδρούπολη. Τα καλύτερα πιάτα. Προσεγμένα και με υλικά ποιότητας. Να σου τρέχουν τα σάλια. Χειροποίητες λιχουδιές που θα τολμήσουμε να πούμε ότι ξεπερνούν κάθε προσδοκία. Μία συμβουλή: Πριν ξεκινήσετε να πάτε ενημερωθείτε για τις ώρες λειτουργίες του.\n#6 Μπανάκι στα Δίκελλα\nΤο χωριό Δίκελλα είναι λίγο πιο έξω από την Αλεξανδρούπολη και προσφέρεται για βουτιές σε καθαρά νερά! Έχει beach bars κατά μήκος της ακτής ενώ μπορείς να στήσεις και τη δική σου ομπρέλα. Αν επισκεφθείς την Αλεξανδρούπολη καλοκαίρι αξίζει να κάνεις τα μπάνια σου στα Δίκελλα!\nΜοιράσου μαζί μας τα δικά σου αγαπημένα μέρη!\nAlexandroupoli, delta evrou, elemento 41, lighthouse, Αλεξανδρούπολη, Δέλτα Έβρου\nPrevious Post Η πιο ρετρό εμπειρία της Αθήνας ακούει στο όνομα “Πανελλήνιο”\nNext Post Μονοήμερη στην Αδριανούπολη


Έκκληση Δημάρχου Χίου στους Δημότες για Τήρηση των μέτρων! - Inda News\nΈκκληση Δημάρχου Χίου στους Δημότες για Τήρηση των μέτρων!\nΑρχική » Χίος » Έκκληση Δημάρχου Χίου στους Δημότες για Τήρηση των μέτρων!\nΜε ανακοίνωσή του ο Δήμαρχος Χίου κάνει έκκληση σε όλους τους Δημότες για ευλαβική τήρηση των μέτρων απέναντι στην Πανδημία και επισημαίνει ότι παρόλο την κούρασή όλων η προσπάθεια πρέπει να συνεχιστεί για το συλλογικό καλό!\nΜε υψηλό αίσθημα ευθύνης και αδιάλειπτη μέριμνα για τη διασφάλιση της υγείας στο νησί μας ο Δήμαρχος Χίου κ. Σταμάτης Κάρμαντζης κάνει έκκληση σε όλους τους δημότες για ευλαβική τήρηση των μέτρων έναντι στην πανδημία του κορονοϊού. Δυστυχώς, η διασπορά των κρουσμάτων σε εθνικό επίπεδο επηρέασε τη μέχρι τώρα καλή πορεία του νησιού μας, με τα κρούσματα καθημερινά να είναι αυξημένα και το νοσοκομείο μας σε οριακή κατάσταση.\nΜε δεδομένη τη δυσκολία της ακριτικής μας περιοχής να αντεπεξέλθει σε μία ραγδαία αύξηση των δεικτών της υγειονομικής κρίσης είναι απαραίτητο όλοι και όλες να πολεμήσουμε ακόμα πιο σθεναρά και αποφασιστικά, παραμένοντας στο σπίτι, αποφεύγοντας τις άσκοπες μετακινήσεις και φυσικά τηρώντας πιστά όλα τα προβλεπόμενα από την Πολιτεία μέτρα.\nΗ δυνατότητα προμήθειας αγαθών είναι αδήριτη ανάγκη να γίνεται με σύνεση και υπευθυνότητα.\nΔιανύουμε την πιο κρίσιμη φάση του δεύτερου κύματος της πανδημίας και παρόλο που είναι εύλογη η κούραση όλων από την υφιστάμενη κατάσταση, καλούμαστε να συνεχίσουμε με ατομική ευθύνη για το συλλογικό καλό.\nΟ Δήμαρχος και η Δημοτική Αρχή κάνουν το χρεος τους στον απόλυτο βαθμό με κάθε τρόπο και μέσο για την προστασία της δημόσιας υγείας.\nΑς γίνουμε όλοι και όλες κοινωνοί και συμμέτοχοι!\nΧίος – Κορωνοϊός: Στο κόκκινο και η Χίος μετά τη ραγδαία επιδείνωση των τελευταίων ημερών! Επιχειρησιακές δράσεις στο τραπέζι\nΜετακλητός στο γραφείο του Πικραμμένου ο πρώην βουλευτής Ψαριανός


Με 450 εκ ευρώ, ο Βύρων Νικολαϊδης Πρόεδρος της PeopleCert και “εταίρος” της …CIA, NASA, IBM, Visa, Coca Cola , BP, Microsoft και…βάλε, εξαγοράζει την Axelos και γίνεται…μονόκερος του 1 δις eu! – Hellenic Business Times\nΜε 450 εκ ευρώ, ο Βύρων Νικολαϊδης Πρόεδρος της PeopleCert και “εταίρος” της …CIA, NASA, IBM, Visa, Coca Cola , BP, Microsoft και…βάλε, εξαγοράζει την Axelos και γίνεται…μονόκερος του 1 δις eu!\nBUSINESS NEWS STREET, DIGITAL BUSINESS, EXCLUSIVE BUSINESS STORIES, FRONT PAGE STORIES, FUNDS, INTERNATIONAL BUSINESS, INTERNATIONAL GREEKS, INVESTMENTS, LEADING BRANDS STORIES, START UPS, STOCK EXCHANGE, TECHNOLOGY\nJune 23, 2021 11:52\nΟι πιστοποιήσεις στη CIA και η μεγαλύτερη εξαγορά επιχείρησης\nΟ Βύρων Νικολαΐδης μιλάει @ΑΠΕ-ΜΠΕ\nΤι κοινό μπορεί να έχει η NASA και η CIA, η Ευρωπαϊκή Κεντρική Τράπεζα, το Ευρωπαϊκό Κοινοβούλιο, η Deutsche Bank, η IBM, η Moody’s, η Lloyds Bank, η Hewlett-Packard, η JPMorgan, η VISA, η NOKIA, η BP, η HSBC, η Microsoft και η Coca-Cola; Όλες έχουν, κάποια στιγμή στην πορεία τους χρησιμοποιήσει της υπηρεσίες της ελληνικής PeopleCert του Βύρωνα Νικολαϊδη, για τη διενέργεια εξετάσεων και πιστοποίησης επαγγελματικών και γλωσσικών δεξιοτήτων του προσωπικού τους.\nΗ PeopleCert, παγκόσμιος ηγέτης στην πιστοποίηση επαγγελματικών και γλωσσικών δεξιοτήτων, με ιδρυτή, πρόεδρο, διευθύνοντα σύμβουλο και «ψυχή» της εταιρείας, τον κ. Βύρωνα Νικολαΐδη, εκτός από τον τίτλο της ελληνικής πολυεθνικής, που κατέχει, αποκτά από χθες άλλη μια πρωτιά: προχωρά στη μεγαλύτερη εξαγορά ξένης εταιρείας από ελληνική, την τελευταία 15ετία, αποκτώντας έναντι 450 εκατ.ευρώ το σύνολο των μετοχών της βρετανικής Axelos. Ταυτόχρονα, υποδέχεται στο μετοχικό της κεφάλαιο με μειοψηφικό ποσοστό 20% την αμερικανική FTV Capital, με έδρα το Σαν Φρανσίσκο, και προχωρά στην έκδοση ομολογιακού δανείου 300 εκατ.ευρώ, για να χρηματοδοτήσει τις ανάγκες της εξαγοράς.\nΜια αγορά 400 δισ.δολ. ετησίως\nΗ συμφωνία για την εξαγορά της Axelos, που αποτελεί joint venture της Βρετανικής Κυβέρνησης και της Capita και αποτελεί φορέα πιστοποίησης Δεξιοτήτων ΙΤ και Project Management, κυοφορούνταν επί ένα 7μηνο. Αναμένεται να ολοκληρωθεί μέχρι τα μέσα Ιουλίου και επιτρέπει στην ελληνική εταιρεία να διεκδικήσει, με ακόμη μεγαλύτερες αξιώσεις, κομμάτι μιας αγοράς, η οποία ετησίως φτάνει τα 400 δισ.δολ. (σσ είναι τα ποσά που επενδύουν ετησίως οι επιχειρήσεις σε προγράμματα κατάρτισης).\n«Η συμφωνία εδραιώνει περαιτέρω τη θέση μας ως ο παγκόσμιος παίκτης του κλάδου στον χώρο της πιστοποίησης κυρίως IT και Project Management. Η εξαγορά μας δίνει νέα δυναμική να εξελιχθούμε τα επόμενα χρόνια στον consolidator της αγοράς. Ταυτόχρονα, μέσω της εξαγοράς δημιουργούμε στην Ελλάδα ένα technology hub πιστοποιήσεων. Το μέλλον προδιαγράφεται εξαιρετικό για τους εργαζόμενους της PeopleCert» σχολίασε χθες στη διάρκεια διαδικτυακής συνέντευξης Τύπου, ο επικεφαλής της PeopleCert.\nΗ εταιρεία από 300 εργαζόμενους το 2020, έφτασε να απασχολεί 500 άτομα στις αρχές του 2021 και πλέον μετρά 700 άτομα προσωπικό, εκ των οποίων το 85% στην Ελλάδα. Διαθέτει εξειδικευμένο τμήμα Έρευνας και Ανάπτυξης, που στελεχώνεται με εξειδικευμένους Έλληνες μηχανικούς λογισμικού, που αναπτύσσουν καινοτόμες εφαρμογές.\nΟμολογιακό δάνειο 300 εκατ. ευρώ\nΟ κ. Νικολαϊδης διευκρίνισε ότι το «θηριώδες» τίμημα της εξαγοράς θα χρηματοδοτηθεί με δανεισμό, καθώς η εταιρεία θα προχωρήσει στην έκδοση ομολογιακού δανείου στις διεθνείς αγορές, ύψους 300 εκατ.ευρώ, σε συνεργασία με τη Morgan Stanley. Το υπόλοιπο του τιμήματος θα προέλθει από ίδια κεφάλαια και από τα κεφάλαια που θα εισφέρει ο στρατηγικός επενδυτής.\nΝα σημειωθεί ότι η συμφωνία τελεί υπό αναβλητικές αιρέσεις: έγκριση ΔΣ, έγκριση πιστωτών της Capita, έγκριση από τις αρμόδιες Αρχές Ανταγωνισμού της Κύπρου, με το χρονοδιάγραμμα ολοκλήρωσης που δίνει η εταιρεία να προβλέπει την ολοκλήρωσή τους εντός των επομένων 3-4 εβδομάδων.\nΣτην πρώτη πεντάδα παγκοσμίως\n«Ο ορίζοντας που βλέπουμε μπροστά μας είναι εξαιρετικός» τόνισε ο επικεφαλής της ελληνικής πολυεθνικής, σημειώνοντας ότι στις πιστοποιήσεις στον τομέα του ΙΤ η εταιρεία είναι στους δυο-τρεις μεγαλύτερους «παίκτες» παγκοσμίως, ενώ στο σύνολο των πιστοποιήσεων βρίσκεται στην πρώτη πεντάδα.\nΟ ίδιος μάλιστα δεν απέκλεισε, αν και χαρακτήρισε καθοριστική για το μέλλον της εταιρείας τη νυν εξαγορά, να υπάρξει και άλλη εξαγορά τους επόμενους μήνες/χρόνια, αν κριθεί σκόπιμο προκειμένου να υποστηρίξει την οργανική ανάπτυξη της εταιρείας. Θυμίζουμε ότι το 2020 η εταιρεία εξαγόρασε την International Association of Six Sigma Certification (IASSC), της παγκόσμιας επαγγελματικής Ένωσης για την ανάπτυξη και ενίσχυση των προτύπων Lean Six Sigma.\nΣε επίπεδο μεγεθών η PeopleCert «έτρεχε» την πενταετία 2015-2019 με ετήσιο ρυθμό ανάπτυξης 40%, το 2020 είχε μονοψήφια μείωση στα έσοδα και αύξηση στο EBITDA κατά 7%, ενώ ήδη το 2021 έχει επιστρέψει στους διψήφιους ρυθμούς ανάπτυξης (30%), βάζοντας τον πήχη στο 40% για την επόμενη πενταετία.\n«Η PeopleCert προσφέρει μια καινοτόμα προσέγγιση για να βοηθήσει τις επιχειρήσεις μέσω τεχνολογίας, μακροχρόνιας και βαθιάς τεχνογνωσίας και ενός παγκόσμιου δικτύου συνεργατών. Είμαστε ενθουσιασμένοι που συνεργαζόμαστε με τον κ. Β. Νικολαΐδη και την εξαιρετική ομάδα της PeopleCert και υποστηρίζουμε τη συμφωνία για την απόκτηση της Axelos» ανέφερε, σχολιάζοντας την εξαγορά ο Richard Garman, Ιδρυτής της FTV Capital, δήλωσε.\nΟ ιδρυτής της PeopleCert, Βύρων Νικολαϊδης, είναι γέννημα-θρέμμα Κωνσταντινουπολίτης. Εκεί ολοκλήρωσε τις σπουδές του στο Πανεπιστήμιο Μπογάζιτσι του Βοσπόρου και σε ηλικία 21 ετών ήρθε στην Ελλάδα ως οικονομικός μετανάστης.\nΤο 1987 προσελήφθη στη Merrill Lynch, όπου κατάφερε μέσα σε μία διετία να ανελιχθεί στη θέση του αντιπροέδρου (International Vice President). Από τη Merrill Lynch αποχώρησε το 1992 αποχώρησε, για να ξεκινήσει τη δική του επιχειρηματική πορεία. Αυτή η πορεία τον οδήγησε το 2000 να ιδρύσει την ECDL Hellas, που αργότερα μετονομάστηκε σε PeopleCert.\nΣήμερα η PeopleCert, έχοντας ως βάση την Ελλάδα, διενεργεί εκατομμύρια εξετάσεις σε 216 χώρες του κόσμου, σε 25 γλώσσες, συνεργάζεται με περισσότερα από 10.000 κέντρα εξετάσεων, παρέχει πιστοποιήσεις σε περισσότερες από 700 δεξιότητες, ενώ στις συνεργασίες της περιλαμβάνονται κρατικοί φορείς, αλλά και crème de la crème του επιχειρείν.\nΠΗΓΗ : Νατάσα Φραγκούλη, Κασάνδρα Ιωάννου http://www.powergame.gr\nΒύρων Νικολαΐδης, o αυτοδημιούργητος επιχειρηματίας που ίδρυσε την PeopleCert\nΤου Κώστα Κετσιετζή http://www.capital.gr 5/4/2020\nΤον τίτλο του Έλληνα “Επιχειρηματία της Χρονιάς” 2019 διεκδικεί ο Βύρων Νικολαΐδης, πρόεδρος και διευθύνων σύμβουλος του PeopleCert Group. Ενός ομίλου o οποίος μέσα σε 20 χρόνια έχει καταφέρει να αναδειχθεί ως ένας από τους πρωτοπόρους διεθνώς στην πιστοποίηση επαγγελματικών και γλωσσικών δεξιοτήτων.\nΟ κ. Νικολαΐδης έχει αναδειχθεί νικητής της κατηγορίας “Αυτοδημιούργητος Επιχειρηματίας” στον φετινό διαγωνισμό της ΕΥ και μαζί με τους νικητές των υπόλοιπων κατηγοριών (Διεθνώς Αναπτυσσόμενος Επιχειρηματίας, Δυναμικά Αναπτυσσόμενος Επιχειρηματίας και Καινοτόμος Επιχειρηματίας) διεκδικεί τον τίτλο του Έλληνα “Επιχειρηματία της Χρονιάς” 2019, στην επόμενη φάση του διαγωνισμού. O νικητής θα εκπροσωπήσει την Ελλάδα στον παγκόσμιο διαγωνισμό EY World Entrepreneur Of The Year™.\n“Άμα δεν ρισκάρεις, δεν θα πετύχεις. Οι επιχειρηματικές αποφάσεις είναι από μόνες τους ένα μεγάλο ρίσκο”, σημειώνει ο Βύρων Νικολαΐδης. Δραστηριοποιούμενος από πολύ νέος στον χώρο του επιχειρείν, οι αρχές που τον εκφράζουν, και διαπνέουν την εταιρεία, είναι: “Ποιότητα, Πάθος, Καινοτομία και Ακεραιότητα”.\n“H διάκριση αυτή επιβραβεύει με τον καλύτερο τρόπο την επιχειρηματική μας δράση, η οποία χαρακτηρίζεται από συνέπεια και ηθικές αξίες. Η PeopleCert παρέχει ολοκληρωμένες υπηρεσίες πιστοποίησης με έμφαση στην ποιότητα, την καινοτομία και την αξιοπιστία. Η καινοτομία και η εταιρική της κουλτούρα την κάνουν να ξεχωρίζει στην παγκόσμια αγορά πιστοποιήσεων επαγγελματικών και γλωσσικών δεξιοτήτων”, σχολιάζει ο κ. Νικολαΐδης.\nΠροσθέτει δε ότι ως ελάχιστο φόρο τιμής αφιερώνει το βραβείο αυτό “στους Έλληνες της Διασποράς, σε όλους όσοι με το παράδειγμά τους μας ενέπνευσαν και μας εμπνέουν, αλλά κυρίως σε όλους όσοι νομίζουν ότι δεν μπορούν να κάνουν τα όνειρά τους πραγματικότητα” και τονίζει: “Το μόνο που δεν γίνεται είναι αυτό που δεν τολμάμε”.\nΒύρων Νικολαΐδης: «Νέα εποχή στον εργασιακό χώρο»\nΣτέφανος Τσουλάκης http://www.economistas.gr 15/05/2019\nΣτο σύγχρονο ιδιαίτερα ανταγωνιστικό επιχειρησιακό περιβάλλον, η τεχνολογία αποτελεί βασικό παράγοντα που ανοίγει τον δρόμο στην εξωστρέφεια, την καινοτομία και την αποδοτικότητα. Ωστόσο, σε πολλές παγκόσμιες οικονομίες και ιδιαίτερα στην ελληνική, αν και η ζήτηση εργαζομένων με σχετικές ψηφιακές δεξιότητες αυξάνεται, η προσφορά δεν καταφέρνει να ικανοποιήσει την εν λόγω ζήτηση.\nΌπως τονίζει σε συνέντευξή του στο economistas.gr, ο πρόεδρος και διευθύνων σύμβουλος της PeopleCert και πρόεδρος, εκλεγμένος από 33 χώρες της Ε.Ε., των Ευρωπαίων Πληροφορικών (CEPIS) Βύρων Νικολαΐδης, μπαίνουμε σε μια νέα εποχή στον εργασιακό χώρο. Η νέα εποχή, υπογραμμίζει, επιτάσσει εξειδίκευση και επιβάλλει την ανάγκη για ψηφιακές δεξιότητες: Όλοι οι πολίτες ανεξαρτήτως ηλικίας, έχουν ανάγκη από προσωπική ανάπτυξη, εκπαίδευση αλλά και πιστοποίηση σε ψηφιακές δεξιότητες, ώστε να παραμείνουν ανταγωνιστικοί στην αγορά εργασίας. Η αναβάθμιση γνώσεων πρέπει να είναι συνεχής για να ανταποκρίνεται σε ένα συνεχώς μεταβαλλόμενο περιβάλλον. Το έλλειμμα δεξιοτήτων έρχεται να αντιμετωπίσει αποτελεσματικά το διεθνούς φήμης πιστοποιητικό ψηφιακών γνώσεων ECDL που έχει εμπλουτιστεί με 20 νέα προγράμματα ECDL, όπως Ψηφιακό Μάρκετινγκ (Digital Marketing), Ανάλυση Δεδομένων (ECDL Data Analytics), Προστασία Δεδομένων (ECDL Data Protection) και Προγραμματισμός (ECDL Computing).\nΠολλαπλά είναι τα οφέλη και για τις επιχειρήσεις που απασχολούν στελέχη με πιστοποιημένες γνώσεις και δεξιότητες. Μειώνουν το λειτουργικό τους κόστος και βελτιώνουν τους δείκτες παραγωγικότητας και αποτελεσματικότητας. Έχουν ανταγωνιστικό πλεονέκτημα, υπογραμμίζει ο κ. Νικολαΐδης, ενώ και οι εργαζόμενοι προσθέτει, αποκτούν αυτοπεποίθηση επειδή διευρύνονται οι ευκαιρίες απασχόλησης που διαθέτουν.\n— Γιατί είναι σημαντικό ένας υποψήφιος που εισέρχεται στην αγορά εργασίας ή ένας επαγγελματίας που θέλει να ενισχύσει τις γνώσεις του να επενδύσει σε προγράμματα απόκτησης και αναβάθμισης των ψηφιακών γνώσεων;\n– Η επένδυση στη γνώση σήμερα είναι αναγκαία όσο ποτέ. Οι εξελίξεις στον χώρο της τεχνολογίας είναι ραγδαίες. Το Παγκόσμιο Οικονομικό Φόρουμ (WEF), σύμφωνα με ανάλυση αναφορικά με τα «επαγγέλματα του μέλλοντος» (Future Jobs), εκτίμησε ότι τα επόμενα πέντε χρόνια θα χαθούν 7,1 εκατομμύρια θέσεις εργασίας και αντίστοιχα θα δημιουργηθούν 2 εκατομμύρια θέσεις για εργαζόμενους στην ψηφιακή τεχνολογία, καθώς η ρομποτική και η πληροφορική «αφανίζουν» παραδοσιακά επαγγέλματα. Οι νέοι σήμερα πρέπει να εφοδιαστούν με τις ψηφιακές δεξιότητες που απαιτούνται για να αποκτήσουν πρόσβαση στις νέες ευκαιρίες που προσφέρει ο ψηφιακός μετασχηματισμός της οικονομίας. Οι δε εργαζόμενοι πρέπει να αναβαθμίσουν τις ψηφιακές τους γνώσεις για να ενισχύσουν τη θέση τους στην αγορά εργασίας.\nΗ πραγματικότητα έχει δύο όψεις: το υψηλό ποσοστό ανεργίας αναδεικνύει την αδυναμία της οικονομίας και της αγοράς, αλλά ταυτόχρονα και το έλλειμμα «ψηφιακών δεξιοτήτων» όσων αναζητούν εργασία. Πολλά άτομα στην Ευρωπαϊκή Ένωση δεν μπορούν να βρουν εργασία επειδή δεν διαθέτουν τις κατάλληλες δεξιότητες και το 40% των εργοδοτών δεν μπορεί να βρει άτομα με κατάλληλα προσόντα για την πλήρωση των κενών θέσεων εργασίας. Όλες οι ευρωπαϊκές έρευνες αποτυπώνουν το πρόβλημα: 169 εκατομμύρια Ευρωπαίοι (44%) και 86 εκατομμύρια άνθρωποι στο εργατικό δυναμικό της ΕΕ (37%) διαθέτουν ανεπαρκείς ψηφιακές δεξιότητες (DESI, 2017). Κάτι πρέπει να κάνουμε γι αυτό, ως ΕΕ, ως κοινωνία αλλά κυρίως ως άτομα. Πρέπει όλο και περισσότεροι άνθρωποι να αποκτήσουν προσόντα, της ψηφιακής εποχής!\n— Είστε ο άνθρωπος που έφερε το ECDL στην Ελλάδα και μέχρι σήμερα έχετε πιστοποιήσει χιλιάδες νέους. Γιατί να πιστοποιηθεί με ECDL ένας νέος ή ένας επαγγελματίας;\n-Η απόκτηση πιστοποίησης για προσόντα υψηλής προστιθέμενης αξίας πρέπει να είναι βασική επιλογή. Το ECDL είναι συνώνυμο με τις ψηφιακές δεξιότητες. Είναι διεθνώς αναγνωρισμένο, έχει παγκόσμιο κύρος και αδιαμφισβήτητα τη μεγαλύτερη αναγνωρισιμότητα και ισχύ στη διεθνή αγορά εργασίας. Δεν είναι μόνο ένα πιστοποιητικό που αναγνωρίζει το ΑΣΕΠ. Αποτελεί ένα διεθνώς αποδεκτό επαγγελματικό προσόν. Στην Ελλάδα, μέχρι σήμερα, έχουμε πιστοποιήσει σε βασικές και προχωρημένες γνώσεις χρήσης υπολογιστών (ECDL) περισσότερους από 650.000 νέους από 23 έως 35 χρονών. Ένας στους τρεις νέους έχει στα χέρια του το ECDL. Αυτή είναι η γενική η αναγνώριση της αξίας του ECDL.\n— Ποιους τομείς καλύπτουν τα νέα προγράμματα ECDL;\nΤο ECDL έχει εμπλουτιστεί με 20 νέα προγράμματα, όπως το Ψηφιακό Μάρκετινγκ (Digital Marketing), η Ανάλυση Δεδομένων (ECDL Data Analytics), η Προστασία Δεδομένων (ECDL Data Protection) και ο Προγραμματισμός (ECDL Computing). Το ECDL Computing επιτρέπει στον υποψήφιο να χτίσει υπολογιστική σκέψη (computational thinking) και γνώσεις προγραμματισμού.\nTo ECDL Digital Marketing βοηθά ένα νέο επαγγελματία ή επιχειρηματία να επωφεληθεί από τη ραγδαία αναπτυσσόμενη ψηφιακή οικονομία.\nΤο ECDL Data Analytics,είναι μια νέα εξαιρετικά επίκαιρη ενότητα κατάλληλη για την ανάλυση δεδομένων (DA) που θα είναι σύντομα διαθέσιμη. Μέσα από τη διαδικασία εξέτασης συνόλων δεδομένων μπορούν να εξαχθούν συμπεράσματα για τις επιχειρήσεις.\n— Και για τις επιχειρήσεις, ποια είναι τα οφέλη;\nΗ ικανότητα των επιχειρήσεων να είναι ανταγωνιστικές και να εξελίσσονται σήμερα εξαρτάται σε μεγάλο βαθμό από την καινοτόμο και αποτελεσματική χρήση των νέων τεχνολογιών. Με δεδομένο ότι στις προκλήσεις της νέας εποχής, οι γνώσεις του ανθρώπινου δυναμικού αποτελούν το άυλο κεφάλαιο, την ικανή συνθήκη για την αποτελεσματική λειτουργία της επιχείρησης, δημιουργείται μία αναγκαιότητα. Η ανεύρεση, των ανθρώπων – ταλέντων που ταιριάζουν στο προφίλ και τις απαιτήσεις κάθε προσφερόμενης θέσης\nΗ συνεργασία κάθε σύγχρονης επιχείρησης με τον Όμιλο PeopleCert είναι το κλειδί για οφέλη σε τομείς που συνήθως οι επιχειρήσεις δεν δίνουν την δέουσα σημασία.. Δεν είναι καθόλου τυχαίο ότισημαντικό μέρος από το –μη αποτελεσματικό -κόστος λειτουργίας πολλών εταιρειών οφείλεται στην αναποτελεσματική χρήση των σύγχρονων μέσων τεχνολογίας. Στον αντίποδα, οι πιστοποιημένες γνώσεις ECDL εξασφαλίζουν: βελτίωση των δεικτών παραγωγικότητας και αποτελεσματικότητας, μείωση του λειτουργικού κόστους και των χαμένων εργατοωρών και καλύτερη και ταχύτερη απόδοση του κεφαλαίου που έχει επενδυθεί.\nTags: AXELOS, CIA, COCA COLA, ECDL, EY WORLD ENTREPRENEUR OF THE YEAR, MERRILL LYNCH, MICROSOFT, NASA, PEOPLECERT, ΒΥΡΩΝ ΝΙΚΟΛΑΪΔΗΣ, ΚΩΝΣΤΑΝΤΙΝΟΥΠΟΛΗ, ΜΕΓΑΛΗ ΒΡΕΤΤΑΝΙΑ\nΒασιλιάς της αλυσίδας ετοιμάζεται να γίνει ο Βασίλης Φουρλής! Μετά την Κωτσόβολος που πούλησε, την ΙΚΕΑ, την Intersport και την Athlete΄s Foot, νέο chain φέρνει στην Ελλάδα μέσα στο 2021...!\n“Ευρωπαιάρχης” και…”CocaColάρχης” πασών των 40 χωρών! Επικεφαλής στο νέο Πανευρωπαϊκό Unit του κορυφαίου αναψυκτικού στον κόσμο ο Νίκος Κουμέττης!\nJoannis Rodosthenis May 10, 2021\nValentini Rigou December 10, 2020\nΗ Coca Cola…ΔΕΝ πάει με όλα! Όραμα της ένας κόσμος χωρίς απορρίμματα!\nJoannis Rodosthenis January 27, 2020\nΠαρά τον καύσωνα των 40 βαθμών και τις πιέσεις, το Χρηματιστήριο άντεξε στις 890 μονάδες και στο τέλος…ήπιε Coca Cola!


ΒΙΒΛΙΟ ΤΗΣ ΠΑΡΕΑΣ: Η άποψη της Ομάδας μας: Οι Άχραντοι Αθανάσιος Βήτας\nΜε μια γλώσσα λυρική και μαγική, με μια πλοκή συναρπαστική που δεν αφήνει τον αναγνώστη να πάρει ανάσα,\nο Αθανάσιος Βήτας δημιουργεί ένα υποδειγματικά συναρπαστικό μυθιστόρημα.\nΗ άποψη της Ομάδας μας για το βιβλίο:\nΣε ένα ορεινό χωριό το Δρύσταλο την εποχή του μεσοπολέμου εκτυλίσσεται η ιστορία αυτού του βιβλίου που έχει πολλές προεκτάσεις, πολλούς αποδέκτες, πολλά μηνύματα, αλλά κυρίως πολλές αλήθειες που ακόμα και σήμερα είναι δύσκολο να ειπωθούν με την καθαρή τους έννοια. Μέσα απο τις περιγραφές της ζωής των κατοίκων του χωριού καθ' όλη την εξέλιξη της ιστορίας μας παρακολουθούμε την ζωή, τις αξίες τα προβλήματα, τα βιώματα μιας ολόκληρης εποχής που καθρεφτίζει την εικόνα μιας ολάκερης γενιάς. Με εξαιρετική γραφή και ενδελεχή εμβάθυνση τόσο των ηρώων όσο και του χρονικού πλαισίου στο οποίο αναφέρεται η ιστορία μας ο συγγραφέας άλλοτε μας κατευθύνει και άλλοτε μας ξεγελά, με μια και μοναδική πρόθεση. Να μελετήσουμε τις σκέψεις των ανθρώπων. Να κατανοήσουμε τις προθέσεις, τις συνθήκες και τις καταστάσεις που οδηγούν την πορεία της ζωής προς μια κατεύθυνση άλλη απο αυτή που θα θέλαμε ίσως.\nΚεντρικά πρόσωπα ο Χρηστάκος ο μπακάλης του χωριού. Πλούσιος αλλά άξεστος. Αυταρχικός απέναντι στην οικογένεια του την γυναίκα του που δέχεται αγόγγυστα την βια του.Και τα δυο του παιδιά τον χαρισματικό Αλέξανδρο και την τρυφερή και ιδιαίτερη Βαϊα η οποία είναι καταδικασμένη στην σιωπή. Όταν η Βαϊα θα γνωρίσει τον Παύλο- έναν πρόσφυγα, που θα την ερωτευθεί και θα βάλει στην άκρη την ιδιαιτερότητα της, Όταν ο Αλέξανδρος θα συναντήσει τον απο χρόνια φευγάτο αδερφό του πατέρα του που έρχεται να τον αναστατώσει μιλώντας του για μια αδελφότητα και τον ιερό σκοπό της, τα πάντα θα αλλάξουν μέσα τους. Ο φόνος παράλληλα δυο παραπληγικών παιδιών θα γεννήσει τον τρόμο στο χωριό και θα ξυπνήσει την φαντασία των κατοίκων. Πολιτικές σκοπιμότητες, σκοταδισμός και προκαταλήψεις θα σύρουν τις εξελίξεις σε αντιφατικές κατευθύνσεις. Μια μυστική οργάνωση με απόκρυφη διδασκαλία και κοσμογονικές αντιλήψεις θα θολώσει τα νερά και θα τρομάξει όσους γνωρίζουν την αλήθεια. Οι Άχραντοι καραδοκούν στο σκοτάδι και καθορίζουν τις εξελίξεις νοερά. Ο αγώνας κάποιων να κλείσουν γρήγορα την υπόθεση θα γεμίσει υποψίες και άδικες κατηγορίες αθώους που δεν έχουν κάν σχέση με την υπόθεση. Ο Έρωτας θα αποδείξει πως είναι ομορφότερος απο την ζωή και δυνατότερος απο τον θάνατο. Θα πάρει στα χέρια του την τύχη των δυο αδερφών του Αλέξανδρου και της Βαϊας θέλοντας να τους σώσει απο τις υποψίες αλλά και απο το κυνήγι που έχει εξαπολύσει ένας αόρατος- ορατός εχθρός.Απροσδόκητες απώλειες, αλλά και ανατρεπτικές εξελίξεις θα αναγκάσουν τον γιατρό του χωριού να φωνάξει για βοήθεια την φίλη του Εύα που τυγχάνει να είναι ψυχίατρος. Η γυναίκα αυτή με την δύναμη της ψυχής της με την δύναμη της επιστήμης της, με το πείσμα και την προσήλωση της θα καταφέρει να ξεκλειδώσει τις ψυχές να ανοίξει τα στόματα, και να δώσει άλλη διάσταση, άλλη τροπή σε μια υπόθεση που δεν έχει καταφέρει να ξεδιαλύνει η χωροφυλακή, που δεν έχει αφήσει το κοινωνικό κατεστημένο να βρεθεί ο πραγματικός ένοχος. Με διαρκείς ανατροπές και με στοχευμένα υπονοούμενα η αλήθεια αποκαλύπτεται βήμα βήμα και μας φανερώνει μια άλλη εντελώς διαφορετική προοπτική. Υπάρχουν αιρετικοί που θέλουν να φέρουν την δικιά τους τάξη πραγμάτων; Υπάρχουν αρρωστημένα μυαλά που ψάχνουν να βρουν διέξοδο στην καταπίεση; Υπάρχουν συμφέροντα που σβήνουν ίχνη και έχουν την δύναμη να αλλάξουν την μοναδική αλήθεια; Μια άλλη εικόνα και μια άλλη πραγματικότητα. κρύβεται πίσω απο όλα αυτά. Μια αλήθεια που κανείς δεν την περιμένει. Η ποιότητα της γλώσσας και η βαθιά αίσθηση της ανθρώπινης φύσης. Ο μαγικός τρόπος με τον οποίο χειρίζεται και χειραγωγεί τις εξελίξεις ο συγγραφέας μας δίνει την δυνατότητα να κρατήσουμε στα χέρια μας ένα υπέροχο και πολυδιάστατο βιβλίο. Τα μηνύματα εναλλάσσονται και εκπλήσσουν για την πολυμορφία τους αλλά για την περιεκτικότητα τους. Οικογενειακή βία και καταπίεση. Αμάθεια και ημιμάθεια που καταλήγουν τον νού σε λάθος συμπεράσματα. Δεισιδαιμονία και Θρησκοληψία που βυθίζουν τον άνθρωπο στο σκοτάδι. Πολιτικά συμφέροντα που εκμεταλεύονται το κίνητρο του φόβου Ασθένειες που μας απασχολούν και σήμερα. Κατάθλιψη και Σχιζοφρένεια. Μα κυρίως μια αγάπη ανόθευτη και αληθινή που θα υποστεί τον εγκλεισμό και τον φόβο του θανάτου, που θα κινδυνεύσει αλλά στο τέλος θα νικήσει. Κάποιοι θα πουν πως αυτό το βιβλίο θα μπορούσε να περιορίσει τις σελίδες του. Πως θα έπρεπε κάποια πράγματα να παρουσιαστούν πιο συνοπτικά και να λιγοστέψουν οι σελίδες του. Και όμως σε ένα τόσο πλούσιο και καλογραμμένο κείμενο τίποτα δεν είναι περιττό. Το κάθε τί. Ο κάθε διάλογος ή κάθε σκέψη η κάθε λέξη συνθέτει το προφιλ της εποχής. Σκιαγραφεί τις συνθήκες κάτω απο τις οποίες ο καθένας έπραξε, αντέδρασε η αδράνησε και καθόρισε στις εξελίξεις. Το βιβλίο αυτό είναι ένας ύμνος στην διαφορετικότητα. Ένα κουδουνάκι αφύπνισης σε αυτούς που σιωπούν είτε γιατί φοβούνται, είτε γιατί θέλουν να προστατεύσουν αυτούς που αγαπούν, είτε γιατί ποτέ κανείς δεν τους έδωσε την ευκαιρία να εκφράσουν την αλήθεια τους ελεύθερα.\nΑναρτήθηκε από ΒΙΒΛΙΟ ΤΗΣ ΠΑΡΕΑΣ στις 23:07


Νέος πρόεδρος του ΚΕΘΕΑ ο ψυχίατρος Χρήστος Λιάπης - PsychologyNow.gr\nPsychologyNow Team Η Ψυχολογία είναι ο Κόσμος μας! Νοε 4, 2019\t401\t0\nΝοε 4, 2019\t401\t0\nΤο νέο Διοικητικό Συμβούλιο του Κέντρου Θεραπείας Εξαρτημένων Ατόμων (ΚΕΘΕΑ) ανακοίνωσε το υπουργείο Υγείας. Η υπουργική απόφαση του κ. Βασίλη Κικίλια, που βάζει τέλος στην εποχή του «αυτοδιοίκητου» του Κέντρου, αναφέρει πως όλα τα μέλη του ΔΣ ασκούν τα καθήκοντά τους αμισθί.\nΣύμφωνα με την απόφαση πρόεδρος του ΔΣ του ΚΕΘΕΑ ορίζεται ο ψυχίατρος κ. Χρήστος Λιάπης και αντιπρόεδρος η Κοινωνιολόγος, Πρόεδρος κέντρου πρόληψης «Αθηνά-Υγεία», κυρία Φωτεινή Λεομπίλλα.\n- Φωτεινή Τζαβέλλα, Επίκουρος Καθηγήτρια Κοινωνικής Ψυχολογίας Πανεπιστημίου Πελοποννήσου και αναπληρωματικό μέλος\n- Ασπασία Παναγιώτου, Επίκουρος Καθηγήτρια Νοσηλευτικής Ψυχικής Υγείας Πανεπιστημίου Πελοποννήσου.\n- Παντελής Λαζαρίδης, Ψυχίατρος και αναπληρωματικό μέλος\n- Αριστείδης Κουτρούμπας, Ph. D., MBA Διοίκηση Υπηρεσιών Υγείας.\n- Γεώργιος Θεοδωράκος, Οικονομολόγος, και αναπληρωματικό μέλος\n- Αγγελική Δρελιώζη, Νοσηλεύτρια Ph.D., MScN, MscHSM\n- Ιωάννης Δεληγιώργης, Νομικός, και αναπληρωματικό μέλος\n- Γεώργιος Κλεφτοδήμος, Νομικός.\n- Ηλίας Κουλάκος, Νομικός και αναπληρωματικό μέλος\n- Παναγιούλα Μακρή, Νομικός.\n- Ενισχύεται ο προϋπολογισμός του ΚΕΘΕΑ και διαμορφώνεται ένας αποτελεσματικός διοικητικός μηχανισμός ελέγχου και ορθολογικού προγραμματισμού της οικονομικής διαχείρισης και του τρόπου αξιοποίησης των κονδυλίων, σε δράσεις προσαρμοσμένες στην Εθνική Στρατηγική για τα ναρκωτικά, στο πλαίσιο προστασίας της Δημόσιας Υγείας.\nΤο άρθρο αναδημοσιεύεται από το: news247.gr


**** HOLIDAY INN MANHATTAN FINANCIAL DISTRICT, ΝΈΑ ΥΌΡΚΗ ****\nΤοποθετημένο στο κέντρο της Νέας Υόρκης, το σύγχρονο Holiday Inn Manhattan Financial District προσφέρει δωμάτια για μη καπνιστές. Κατασκευασμένο το 2014, το ξενοδοχείο συνδυάζει μοναδικά το στιλ αρ-νουβό μαζί με τις σύγχρονες παροχές.\nΠροσφέρει καλή τοποθεσία σε κοντινή απόσταση από Chinatown, Σέντραλ Παρκ και Little Italy. Εκλησσία του Αγίου Παύλου, Σημείο Μηδέν και Κέντρο Εμπορίου One World είναι λίγα βήματα από την πόλη στη Νέα Υόρκη.\nΒρίσκεται σε κοντινή απόσταση με τα πόδια από την περιοχή Financial που έχει παμπ και ταβέρνες.\nΤο ξενοδοχείο προσφέρει 492 δωμάτια. Όλα διαθέτουν θυρίδα ασφαλείας για λάπτοπ, ανεξάρτητη ρύθμιση κλιματισμού, μίνι μπαρ, Wi-Fi και δορυφορική τηλεόραση. Μερικά δωμάτια έχουν όμορφη θέα τον ορίζοντα. Οι επισκέπτες έχουν στη διάθεσή τους μπάνια μέσα που διαθέτουν στεγνωτήρα μαλλιών, δωρεάν προϊόντα περιποίησης και καμπίνα ντους σε κάθε δωμάτιο.\nΤα πιάτα της αμερικανικής κουζίνας σερβίρονται στο εστιατόριο που λειτουργεί όλο το 24ωρο. Το χαλαρωτικό μπαρ σερβίρει ποικιλία από τσάι.\nΑυτό το ξενοδοχείο βρίσκεται σε απόσταση 5 λεπτών με τα πόδια από το σταθμό του μετρό Rector St και μόλις 500 μέτρα από τον σταθμό του τρένου World Trade Center. Το ξενοδοχείο είναι τέλεια τοποθετημένο κοντά στο αεροδρόμιο Newark Liberty International.\nΟι επισκέπτες έχουν στη διάθεσή τους υπηρεσία στάθμευσης οχημάτων, 24ωρη ρεσεψιόν και υπηρεσία shopping, καθώς και χώρο στάθμευσης, περίπτερο με εφημερίρες και περιοδικά και ανελκυστήρα.\nHoliday Inn Manhattan Financial District, Ηνωμένες Πολιτείες της Αμερικής


Ατύχημα με αεροπλάνο στη Νάξο - ΕΛΛΑΔΑ - XrimaOnline.gr\nΑτύχημα με αεροπλάνο στη Νάξο\nΕΛΛΑΔΑ UPD 21:16 12/07/19, 21:08\nΑιτία λάθος χειρισμός πιλότου αεροσκάφος της Sky Express έπεσε σε χαντάκι στην άκρη του διαδρόμου απογείωσης.\nΤο αεροδρόμιο της Νάξου παραμένει κλειστό το απόγευμα για το υπόλοιπο της ημέρας.\nΚανένας από τους 47 επιβάτες ή το πλήρωμα δεν τραυματίστηκε, ενώ οι αρχές του αεροδρομίου προχώρησαν στην ακύρωση της τελευταίας για σήμερα πτήσης. πρόκειτο για πτήση της Olympic Air, η οποία δεν ξεκίνησε από την Αθήνα με προορισμό το κυκλαδίτικο νησί.\nΤο αεροδρόμιο αναμένεται να λειτουργήσει εκ νέου αύριο Σάββατο και αφού, μεταφερθεί σε ασφαλές σημείο το αεροσκάφος της «Sky Express».


Η Τουρκία προκαλεί νέες εντάσεις -Παράλογη η συμφωνία με Λιβύη σύμφωνα με Γερμανικά ΜΜΕ\nΣάββατο, 07 Δεκεμβρίου 2019 11:38\nΠηγή νέων εντάσεων χαρακτηρίζουν γερμανικά ΜΜΕ τη συμφωνία Τουρκίας - Λιβύης για τις θαλάσσιες δικαιοδοσίες στην ανατολική Μεσόγειο.\nΌπως σημειώνει η εφημερίδα του Βερολίνου, «η συμφωνία για τη χάραξη θαλάσσιων συνόρων φαίνεται παράλογη. Επεκτείνει τα τουρκικά χωρικά ύδατα μέχρι την περιοχή κοντά στην Κρήτη. Επίσης σύμφωνα με τη συμφωνία και τα χωρικά ύδατα γύρω από τη Ρόδο και άλλα ελληνικά νησιά θα πρέπει μελλοντικά να ελέγχονται από την Τουρκία. Η Ελλάδα, η Αίγυπτος και η Κύπρος αντιδρούν στη συμφωνία. Οι τρεις χώρες συνεργάζονται για την εκμετάλλευση τεράστιων αποθεμάτων φυσικού αερίου που έχουν εντοπιστεί στον πυθμένα της Ανατολικής Μεσογείου. Και το Ισραήλ συμμετέχει. Ωστόσο η Τουρκία απαιτεί συμμετοχή στο δυνητικά κερδοφόρο έργο και ως εκ τούτου αναζητά φυσικό αέριο στην περιοχή γύρω από τη διαιρεμένη Κύπρο (...). Mέχρι τώρα η κριτική δεν έχει αναγκάσει την Τουρκία να υποχωρήσει».\nMore in this category: « Φλόριντα: Πυροβολισμοί στη Ναυτική Βάση της Πενσακόλα-2 νεκροί\tΕρντογάν: Θα υπερασπιστούμε τα διεθνή μας δικαιώματα μέχρι τέλους »\nΚυριακή, 19 Ιανουαρίου 2020 09:19\nΚυριακή, 19 Ιανουαρίου 2020 09:13


Ενοικίαση Αντλιών | IDATOR\nΌσο πλήρης κι αν είναι η εγκατάσταση ή το εργοτάξιό σας, μπορεί να υπάρξουν περιπτώσεις που ο αντλητικός σας εξοπλισμός δε θα σας καλύψει. Φυσικές καταστροφές, υπόγεια νερά, προσωρινή παράκαμψη κεντρικού δικτύου λυμάτων ή καθαρού νερού, είναι μόνο μερικές από τις ειδικές συνθήκες που μπορεί να προκύψει η ανάγκη για επιπλέον εξοπλισμό.\nΣτην IDATOR με τις λύσεις της Xylem Rental Solutions, σας βοηθάμε να αντιμετωπίσετε σύνθετες προκλήσεις στις υποδομές σας, παρέχοντας κορυφαίο εξοπλισμό προς ενοικίαση, που συνδυάζει τεχνολογία, αποδοτικότητα και καινοτομία με μοναδικής τεχνογνωσίας σχεδιασμό.\nΓια όλες αυτές τις έκτακτες ή μικρής διάρκειας περιπτώσεις, η IDATOR σας δίνει τη δυνατότητα να επιλέξετε μια από τις κορυφαίες αντλίες της GODWIN ή BIBO της Flygt ή Lowara – σε περίπτωση περιορισμένων αναγκών.\nΟι αντλίες σας παραδίδονται έτοιμες για χρήση, με όλα τα εξαρτήματα και τον ηλεκτρικό πίνακα λειτουργίας.\nΌλοι οι μηχανικοί μας είναι στη διάθεσή σας, να σας εξυπηρετήσουν στην αξιολόγηση της ζημιάς ή έκτακτης ανάγκης και να σας προτείνουν την καλύτερη λύση για την περίπτωσή σας.


Opel myDigitalService: Πλήρης διαφάνεια για τον πελάτη και την ασφαλιστική εταιρεία! | Nextdeal\nΓιώργος Μούζος, 16/9/2019 - 16:14\nOpel myDigitalService: Πλήρης διαφάνεια για τον πελάτη και την ασφαλιστική εταιρεία!\nΓιώργος Μούζος, 16/9/2019\nΧάρη στη δωρεάν υπηρεσία “myDigitalService” της Opel, οι κάτοχοι των αυτοκινήτων μπορούν τώρα να παρακολουθούν πώς εξελίσσονται οι εργασίες κατά την επίσκεψη του αυτοκινήτου τους στο συνεργείο της Opel.\nΟι τεχνικές εργασίες των συμμετεχόντων στο πρόγραμμα Εξουσιοδοτημένων Επισκευαστών της Opel είναι πάντα διάφανες και κατανοητές στον πελάτη. Ειδοποιήσεις συνοδεύουν το κάθε στάδιο παραμονής του αυτοκινήτου στο συνεργείο - "Άφιξη", "Οπτικός Έλεγχος Ολοκληρώθηκε", "Σέρβις σε Εξέλιξη" και "Έτοιμο για Παραλαβή" - ώστε ο πελάτης να έχει πλήρη εικόνα ανά πάσα στιγμή και όποτε το επιθυμεί. Μετά την ολοκλήρωση του ελέγχου ή της επισκευής, ο ιδιοκτήτης ενημερώνεται πότε το αυτοκίνητο είναι έτοιμο για παραλαβή.\nΟι μηχανικοί μπορούν να τεκμηριώνουν απρόβλεπτα ζητήματα που προκύπτουν με ένα βίντεο ή μία φωτογραφία, όπως απαιτούμενη αντικατάσταση ελαστικών ή φρένων. Οι ιδιοκτήτες λαμβάνουν έναν εξατομικευμένο σύνδεσμο (link) όπου μπορούν να δουν τη φωτογραφία ή το βίντεο καθώς και τη σχετική εκτίμηση κόστους, ώστε να αποφασίσουν για την εκτέλεση ή μη των εργασιών. Οι επισκευές μπορούν να παραγγέλνονται ή να απορρίπτονται online, ενώ ο πελάτης έχει πλήρη έλεγχο των δαπανών σε όλη τη διάρκεια παραμονής του οχήματος στο συνεργείο. Επιπλέον, όλα τα αποδεικτικά στοιχεία είναι διαθέσιμα σε ψηφιακή μορφή.\n«Η υπηρεσία μας myDigitalService λειτουργεί όπως η παρακολούθηση αποστολών μετά από μία an online παραγγελία» εξηγεί ο Tobias Theile, Manager Customer Journey στην Opel. «Οι πελάτες ενημερώνονται για το τι συμβαίνει στο όχημά τους και μπορούν να λάβουν τις κατάλληλες αποφάσεις.» Αυτό διασφαλίζει μέγιστη διαφάνεια και άνεση και εξοικονομεί χρόνο. «Πάνω από όλα, ο πελάτης παραμένει ευέλικτος και μπορεί να αποφασίζει όπου κι αν βρίσκεται – οι απαραίτητες πληροφορίες είναι πάντα διαθέσιμες.» Χιλιάδες πελάτες έχουν ήδη χρησιμοποιήσει την υπηρεσία και την έχουν αξιολογήσει με θετικό πρόσημο.\nΗ υπηρεσία Opel myDigitalService προσφέρεται αυτή τη στιγμή σε περίπου 20 χώρες σε όλη την Ευρώπη, μεταξύ των οποίων η Γερμανία, η Ιταλία και η Ισπανία. Στην Ελλάδα παρέχεται σε επιλεγμένα σημεία του δικτύου. (περισσότερες πληροφορίες παρέχονται από το Κέντρο Εξυπηρέτησης Πελατών). «Η ψηφιοποίηση των διαδικασιών σέρβις έχει φτάσει σε νέο επίπεδο στην Opel» σχολιάζει ο Andrea Neri, Aftersales Marketing Manager στην Opel. «Μπορούμε να κάνουμε τις εργασίες μας πιο αποδοτικές και να προσφέρουμε στους πελάτες μας την καλύτερη δυνατή εμπειρία σέρβις.»\nΓιώργος Μούζος, 3/9/2019\nΣυμβάλλει στην ασφάλεια σας το νέο πακέτο υπηρεσιών OpelConnect\nΗλεκτρική η 6η Γενιά του Opel Corsa\nΤα φώτα του αυτοκινήτου σας συνδράμουν στην ασφάλειά σας!\nΤο να βλέπετε επαρκώς και σε απόσταση με τα φώτα του αυτοκινήτου σας, είναι κάτι μείζονος σημασίας για την ασφάλεια...\nΓιώργος Μούζος, 26/10/2018 - 14:44 26/10/2018\nΓια ένα μέλλον με λιγότερα ατυχήματα\nΗ Opel παρουσίασε με επιτυχία ένα μέλλον που υπόσχεται λιγότερα ατυχήματα και μεγαλύτερη ελευθερία κινήσεων, για να μπορεί ο οδηγός...\nΓιώργος Μούζος, 27/09/2018 - 16:16 27/9/2018


Η Έκθεση που θα εκθέσει - apopseis.gr\nΗ Έκθεση που θα εκθέσει\nΘάνος Καλαμίδας 17/08/2018, 07:23 21/08/2018\nΟ δεκαπενταύγουστος πέρασε και το σαββατοκύριακο που μας έρχεται θα περάσουν και τα μπάνια του λαού, οι μεγάλες φωτιές, οι κατεδαφίσεις των αυθαιρέτων που θαααααά γίνουν και οι φεγγαράδες. Επέστρεψαν και οι στρατιωτικοί από την Τουρκία χάρις στον αμερικανό πάστορα, άρα κάτι έκανε και η Μεγαλόχαρη …έμμεσα, κι όλοι οι υπόλοιποι θα επιστρέψουμε στους απλήρωτους λογαριασμούς και τις χαμένες μας ελπίδες.\nΈγραψα ελπίδες και θυμήθηκα ότι έρχεται Σεπτέμβριος και όπου Σεπτέμβριος να και η Θεσσαλονίκη και όπου Θεσσαλονίκη τον Σεπτέμβριο να σου και οι υποσχέσεις, το ότι έκθεση και ομιλίες πρωθυπουργού και αντιπολίτευσης. Ομιλίες σε ξύλινη γλώσσα, γεμάτες πιασάρικα συνθήματα και φρούδες υποσχέσεις.\nΞέρετε κάτι, όσοι αποδίδουν την αδυναμία της Ελλάδας να εξελιχτεί σε ένα σύγχρονο κράτος και κοινωνία, – ανάλογο και στα πρότυπα των σκανδιναβικών για παράδειγμα – στην καταφανή ανεπάρκεια και ανικανότητα των εκλεγμένων πολιτικών μας είναι ή αφελείς ή συνειδητά εθελοτυφλούντες. Η λέξη κλειδί για να μην μπερδεύεστε στην ανωτέρω πρόταση, είναι η λέξη «εκλεγμένων».\nΗ εκλογή σε βουλευτικές θέσεις και κατ΄ επέκταση ακόμα και υπουργικές, κοινωνικών φαινομένων όπως ο Βορίδης, ο Γεωργιάδης ή ο Πολάκης ΔΕΝ είναι απόρροια προσωπικών τους ικανοτήτων ή ιδεολογικής ωριμότητας – σας παρακαλώ μην γελάτε – αλλά αποτελέσματα ενός πελατειακού συστήματος με βαθιές ρίζες στην ελληνική κοινωνία και διαρθρωμένο από την εποχή της Τουρκοκρατίας.\nΌλα τα κόμματα εξουσίας, ή όπως αρέσκονται κάποιοι να τα αποκαλούν: κόμματα του δημοκρατικού κοινοβουλευτικού τόξου, δεν είναι τίποτα περισσότερο από δίαυλοι παροχής αρπαχτών και εργασίας, ανακατανομής πόρων και παροχής ειδικών υπηρεσιών συμπεριλαμβανομένης και της προνομιακής νοσοκομειακής περίθαλψης. Η καλύτερη και πιο απροκάλυπτη απόδειξη; Η ανάγκη της αντιπολίτευσης να επιστρέψει στην εξουσία για να επανέρθουν τα δικά της παιδιά στις θέσεις που τους …έκλεψαν οι Συριζαίοι. Σημειωτέων ότι εδώ μιλάμε κυρίως για θέσεις και λεφτά του δημόσιου, που ανήκουν και πληρώνονται από όλους μας. Θέσεις πέρα από πολιτική τοποθέτηση – υποτίθεται – που εξυπηρετούν – με τον τόνο στο «υπηρετούν» – όλο τον λαό ανεξαιρέτων πολιτικών και κομματικών προτιμήσεων.\nΌσο για την ιδεολογική τους ωριμότητα εκφράζεται με μια και μοναδική λέξη, την καρέκλα. Και με αυτά δεν υπάρχει τίποτα άλλο να συμπληρώσεις πέρα από το ότι όχι μόνο οι πολιτικοί που μας κυβερνούν είναι ο καθρέφτης μας αλλά ότι είναι κατασκευή και επιθυμία μας.\nΠροσωπικά όμως, και ξέροντας ότι η πρωθυπουργική ομιλία θα περιοριστεί σε ένα απολογισμό …επιτυχιών, περιμένω την …προεκλογική ομιλία του Κυριάκου Μητσοτάκη. Ομιλία που κατά κάποιο τρόπο θα ορίσει τις βάσεις της κυβέρνησης του μιας και με δηλώσεις του ίδιου, της Σπυράκη και του Μαρινάκη μετράει μέρες, άντε εβδομάδες, μέχρι να γίνει σωτήρας και μεσσίας αυτής της χώρας.\nΕίμαι περίεργος πως θα ορίσει την μέλλουσα πρωθυπουργία του ο υπουργός της πιο διεφθαρμένης κυβέρνησης στη σύγχρονη ιστορία με τον πιο απατεώνα πρωθυπουργό και για τι μέλλον θα μιλήσει έχοντας στο παρελθόν του τις απολύσεις των καθαριστριών, τις βίζιτες της Siemens και τις οικογενειακές οικονομίες στον Παναμά και ένα παρών που το ορίζει η σχέση του με τους φασίστες Άδωνη και Βορίδη και ένα νταβατζή ερυθράς απόχρωσης και γκρίζων επιχειρήσεων.\nΟ Κυριάκος Μητσοτάκης σε όλες ανεξαιρέτως τις ομιλίες του από τότε που έγινε βουλευτής αλλά ειδικά από τότε που έγινε πρόεδρος της Νέας Δημοκρατίας και ειδικά σε αυτές στη Βουλή, έχει δείξει ρητορικές ικανότητες τριτοκλασάτου θεατρίνου μπουλουκιού με μέτρια γνώση της γλώσσας και συχνή χρήση κατασκευασμένων ή ανύπαρκτων στοιχείων στο λόγο του. Όσο για την ουσία των επιχειρημάτων του, μια στείρα άρνηση σε ό,τι κάνει η κυβέρνηση αδιάφορα για το τι θα είναι αυτό. Αλλά πάντα περιορισμένος σε αυτό. Πέρα από της στείρας άρνησης δεν υπάρχει τίποτα. Ούτε μια πρόταση, ούτε μια …ελπίδα. Πέρα του Μητσοτάκη υπάρχει μόνο ο Κούλης και τίποτα άλλο.\nΣτην Θεσσαλονίκη ΔΕΝ θα κριθεί ο Τσίπρας, αυτός έχει καλώς ή κακώς κριθεί, αυτός που θα κριθεί είναι ο Κυριάκος. Στη Θεσσαλονίκη ο Κυριάκος θα πρέπει να αποδείξει – όχι μόνο να πείσει – ότι δεν είναι της Siemens, της Μαρέβα, του Άδωνη και του Μαρινάκη αλλά κυρίως ότι ΔΕΝ είναι ο Κούλης, με όσα αυτό συνεπάγεται αυτό.\nΩς τότε, καλή επιστροφή σε σας και …καλή σχολική χρονιά σε μας.\nΥΓ. Την Πέμπτη 16 Αύγουστου σε όλα τα ΜΜΕ των ΗΠΑ έγινε κεντρικό θέμα οι συνεχείς επιθέσεις και έμμεσες απειλές που δέχονται οι δημοσιογράφοι από τον αμερικανό πρόεδρο. Το σύνθημα ήταν «τα ΜΜΕ δεν είναι ο εχθρός». Όλες οι εφημερίδες, τα περιοδικά, τα πρακτορεία ειδήσεων, τα ιντερνετικά σάιτ και τηλεοπτικά δελτία αφιέρωσαν μέρος τους στο θέμα.\nΈχοντας στην μυαλό την Ελληνική πραγματικότητα θα ήθελα να παραφράσω το σύνθημα στο: Τα ΜΜΕ δεν είναι ο εχθρός, ο εχθρός είναι ο Μαρινάκης, ο Αλαφούζος, οι νταβατζήδες και οι υπάλληλοι τους.\nΟ Θάνος Ραφτόπουλος σε διακοπές και χαλάρωση αυτή τη Παρασκευή.\nΣτη φωτογραφία …ποιόν Κυριάκο θέλετε για πρωθυπουργό;\nΠροηγουμενο ΑρθροΌχι, ούτε είμαστε ούτε θα γίνουμε ίδιοι!Επομενο ΑρθροΠρόοδος και κεντροαριστερά\nγράφει ο Θάνος Καλαμίδας. Ο δεκαπενταύγουστος πέρασε και το σαββατοκύριακο που μας έρχεται θα περάσουν και τα μπάνια του λαού, οι μεγάλες φωτιές, οι…


49€ πακέτο αδυνατίσματος με είκοσι συνεδρίες που περιλαμβάνει 10 Cavitation & 10 Press Up, στο Chic & Beauty Med Spa στο Περιστέρι. - Ψάχνουμε για εσάς τις καλύτερες προσφορές\n€49,00 €600,00\tΑΓΟΡΑ ΠΡΟΙΟΝΤΟΣ\nΔυνατότητα εξαργύρωσης προσφοράς άμεσα με την αγορά του κουπονιού και πραγματοποίηση πρώτης συνεδρίας έως τις 31/03/2021. Το κάθε κουπόνι είναι ατομικό και η προσφορά αφορά: ~20 συνεδρίες για απώλεια λίπους & τοπικού πάχους που περιλαμβάνει: 10 Συνεδρίες Cavitation. 10 Συνεδρίες Press up. Μπορούν να αγοραστούν απεριόριστα κουπόνια ανά χρήστη για προσωπική χρήση, για συγγενείς και φίλους. Απαραίτητη τηλεφωνική επικοινωνία 3 ημέρες πριν για ραντεβού στο τηλέφωνο που αμαγράφεται στο κουπόνι σας. Για ακύρωση ή αλλαγή ραντεβού απαιτείται τηλεφωνική επικοινωνία τουλάχιστον 1 ημέρα πριν. Τα ραντεβού κλείνονται πάντα με βάση την διαθεσιμότητα. Τα κουπόνια είναι απαραίτητο να εκτυπωθούν και να προσκομιστούν σε έντυπη μορφή.


10 τρόποι απόλυσης για να φύγεις μια ώρα νωρίτερα ...\nHome » Videos » Τρόποι απόλυσης …\nΤρόποι απόλυσης …\nγράφτηκε από τον Τρωγλοδύτη majinbuuΙούλιος 19, 2012\n10 τρόποι απόλυσης για να φύγεις μια ώρα νωρίτερα …\nΕν έτη 2012 όπου οι ελευθερίες μας όσο πάνε και λιγοστεύουν. Οι εργαζόμενοι χάνουν κεκτημένα δεκαετιών και γίνονται οι » σκλάβοι του 20ου αιώνα» χωρίς δεσμά αλλά με χρέη αντί για αυτά.\nΤα άτομα που είναι δέσμια της μισθωτής σκλαβιάς(οι άλλοι μη διαβάζετε) γίνονται υποχείρια των ανωτέρων και αφεντικών τους. Αν σκεφτούμε και την ψυχολογική πίεση και προβλήματα που δημιουργούνται από την άρρωστη κοινωνία μας που βασίζετε στον ανταγωνισμό την ιεραρχία ψυχολογική βία (φόβος), ο εργαζόμενος γίνετε πειραματόζωο των συνθηκών.\nΌταν όμως έρθει η στιγμή της έκρηξης (στις φωνές του ξανταβελονι και τις άρρωστες απαιτήσεις του καταναλωτικού κοινού-ζόμπι) πρέπει να γίνει με στιλ κ συνάμα να κρατήσει και το ρόλο του αγανακτισμένου εργαζόμενου!\nΟρίστε 10 τρόποι για να πετύχετε μια απόλυση με απόλυτη εκτόνωση και εξιλέωση ταυτόχρονα!\nJjt Works 19 Ιουλίου 2012


Επιφάνειες κορωνοϊός: Πώς απολυμαίνουμε σωστά το σπίτι και τι πρέπει να προσέχουμε | Alphafreepress.gr\nalphafreepress.gr / PLUS / Επιφάνειες κορωνοϊός: Πώς απολυμαίνουμε σωστά το σπίτι και τι πρέπει να προσέχουμε\nΕπιφάνειες κορωνοϊός: Πώς απολυμαίνουμε σωστά το σπίτι και τι πρέπει να προσέχουμε\nΕπιφάνειες κορωνοϊός: Είναι σημαντικό να καθαρίζετε τακτικά τις επιφάνειες που αγγίζουμε συχνότερα.\nΕπιφάνειες κορωνοϊός: Ένας οδηγός για τον καθαρισμό και την απολύμανση των νοικοκυριών, όπου διαμένουν άτομα που πιθανώς έχουν μολυνθεί από τον νέο κορονοϊό, ή ασθενείς που έχουν ήδη τη νόσο COVID-19 είναι ίσως από τα πιο απαραίτητα πράγματα που χρειαζόμαστε τις μέρες αυτές. Αποσκοπεί στον περιορισμό του πόσο μπορεί να μείνει ζωντανός ο κορονοϊός στις διάφορες επιφάνειες του σπιτιού. Είναι σημαντικό να καθαρίζετε τακτικά τις επιφάνειες που αγγίζουμε συχνότερα.\nΤέτοιες είναι τραπέζια, πόμολα, διακόπτες, χειρολαβές, γραφεία, τουαλέτες, βρύσες, νεροχύτες κ.α. Αυτό πρέπει να γίνεται με οικιακά καθαριστικά και απολυμαντικά που είναι κατάλληλα για την κάθε επιφάνεια. Οι ετικέτες στα καθαριστικά παρέχουν οδηγίες για την ασφαλή και αποτελεσματική χρήση του κάθε προϊόντος, συμπεριλαμβανομένων των προφυλάξεων που πρέπει να λάβετε κατά την χρήση του.\nΤι κάνουμε όταν υπάρχει ασθενής στο σπίτι\nΚαθαρίστε και απολυμάνετε τις επιφάνειες που ακουμπάτε συνέχεια με τα χέρια στις κοινές περιοχές οικιακής χρήσης (π.χ. τραπέζια, καρέκλες, πόμολα, διακόπτες, τηλεχειριστήρια, γραφεία, τουαλέτες, νεροχύτες). Όσο το δυνατόν περισσότερο, ένας άρρωστος πρέπει να παραμείνει σε ένα συγκεκριμένο δωμάτιο και μακριά από άλλους ανθρώπους στο σπίτι. Ο φροντιστής του ασθενούς μπορεί να του παρέχει προσωπικά είδη καθαρισμού για το δωμάτιο και το μπάνιο. Τέτοια είδη είναι χαρτοπετσέτες, καθαριστικά και απολυμαντικά.\n– Να φοράτε γάντια μιας χρήσης όταν καθαρίζετε και απολυμαίνετε επιφάνειες. Τα γάντια πρέπει να απορρίπτονται μετά από κάθε καθαρισμό. Εάν χρησιμοποιείτε γάντια πολλών χρήσεων, τότε αυτά πρέπει να προορίζονται αποκλειστικά για καθαρισμό και απολύμανση επιφανειών με σκοπό την απολύμανση από το κορονοϊό και να μην χρησιμοποιούνται για άλλους σκοπούς. Συμβουλευτείτε τις οδηγίες του κατασκευαστή για τα προϊόντα καθαρισμού και απολύμανσης που χρησιμοποιείτε. Καθαρίστε τα χέρια αμέσως μετά την αφαίρεση των γαντιών.\n– Εάν οι επιφάνειες είναι βρώμικες, πρέπει να καθαρίζονται με απορρυπαντικό ή σαπούνι και νερό πριν από την απολύμανση.\n– Μπορεί να χρησιμοποιηθεί αραιωμένη χλωρίνη, εάν είναι κατάλληλη για την επιφάνεια που θέλετε να καθαρίσετε. Ακολουθήστε τις οδηγίες του κατασκευαστή για την χρήση και τον κατάλληλο εξαερισμό του χώρου. Βεβαιωθείτε ότι το προϊόν δεν έχει περάσει την ημερομηνία λήξης του. Ποτέ μην αναμιγνύετε χλωρίνη με αμμωνία ή με οποιοδήποτε άλλο καθαριστικό. Η χλωρίνη οικιακής χρήσης είναι αποτελεσματική έναντι του ιού, μόνο όταν αραιώνεται σωστά.\nΕιδικοί προτείνουν πώς να φτιάξετε ένα γρήγορο απολυμαντικό για το σπίτι\nΕξαντλητικός βήχας; Πώς να τον καταπραΰνετε με 2 φυσικούς τρόπους\nΠΩΣ ΝΑ ΑΠΟΛΥΜΑΝΩ


Οι αριθμοί της Κοπεγχάγης | Goal News Cy\nΑ' ΚΑΤΗΓΟΡΙΑΑΠΟΕΛΟι αριθμοί της Κοπεγχάγης\nΟι αριθμοί της Κοπεγχάγης\nΑνοίξτε το μπλοκάκι και κρατήστε τις ακόλουθες σημειώσεις για την αντίπαλο του ΑΠΟΕΛ όσον αφορά στα πεπραγμένα της κατά την τρέχουσα σεζόν, βγάζοντας τα δικά σας συμπεράσματα:\nΑ) Ξέχασε τι πάει να πει ήττα η ομάδα του Στάλε Σολμπάκεν. Έδωσε εννέα παιχνίδια, μετρώντας επτά νίκες και δύο ισοπαλίες. Απέναντι στην Άστρα (1-1, Ευρώπη) και στη Σοντερίσκε (1-1, πρωτάθλημα).\nΒ) Σκόραρε σε όλα ανεξαιρέτως τα παιχνίδια της. Συγκεκριμένα, παραβίασε την αντίπαλη εστία 28 φορές. Στις εγχώριες υποχρεώσεις το κοντέρ γράφει 15 τέρματα και στις ευρωπαϊκές 13. Οι δύο τελευταίοι αριθμοί προκύπτουν και όσον αφορά στην ανάλυση των γκολ ανά ημίχρονο (13 στο πρώτο, 15 στο δεύτερο).\nΓ) Η εστία της παραβιάστηκε μονάχα τρεις φορές. Δύο στα παιχνίδια που προαναφέραμε πως εξήλθε ισόπαλη και προχθές απέναντι στη Μίντζιλαντ, όπου βρέθηκε πίσω στο σκορ, αλλά κέρδισε με 3-1.\nΔ) Η τελευταία της εντός έδρας ήττα ήταν στις 6 Αυγούστου 2015 από τη Γιάμπλονετς. Πριν από ένα χρόνο. Στον 3ο προκριματικό γύρο του Γιουρόπα Λιγκ έχασε με 2-3 και αποκλείστηκε.


ΤΟ ΒΟΤΑΝΑΚΙ: Απήγανος - Ruta graveolens\nΓνωρίζετε ότι το φυτό Απήγανος χρησιμοποιούνταν σαν φάρμακο και "αντιμαγικό" βότανο για αιώνες και θεωρούνταν αξιόπιστη άμυνα απέναντι στις μάγισσες;\nRuta είναι το όνομα ενός γένους αειθαλών θάμνων με έντονη μυρωδιά και ύψος 20-90εκ. Ανήκουν στην οικογένεια Rutaceae, που είναι ενδημική στην περιοχή της Μεσογείου, στη Μακρονησία και στη Νότια Ασία. Διαφορετικοί συγγραφείς αναγνωρίζουν από 8 έως 40 είδη που ανήκουν στο γένος αυτό.\nΤο πιο γνωστό είδος του γένους είναι ο Απήγανος (Ruta graveolens).\nΟ Απήγανος (Ruta graveolens) είναι ένας μικρός αειθαλής θάμνος ή ένα ξυλώδες πολυετές φυτό με ύψος 60 90εκ. σχεδόν όσο το πλάτος του. Τα κοτσάνια γίνονται ξυλώδη κοντά στη βάση, αλλά παραμένουν ποώδη στις άκρες. Τα μακριά φύλλα του (7-12εκ.) τέμνονται πτεροειδώς παίρνοντας ένα σχήμα κουταλιού ή στενόμακρο. Είναι κάπως σαρκώδη και συχνά καλυμμένα από ένα αλευρώδες χνούδι. Το πρασινογάλαζο φύλλωμα έχει έντονη και κάπως δυσάρεστη μυρωδιά όταν τριφτεί ή χτυπηθεί. Συστάδες από κίτρινα λουλούδια εμφανίζονται στη μέση του καλοκαιριού, στέκονται πιο πάνω από το φύλλωμα και συχνά καλύπτουν το μεγαλύτερο μέρος του φυτού. Ο καρπός του αποτελείται από 4-5 λοβωτές κάψουλες που περιέχουν μεγάλο αριθμό σπόρων.\nΛέγεται ότι ο απήγανος κλεμμένος από τον κήπο του γείτονα, φυτρώνει καλύτερα.


Cska Moscow (-9.5 pts) - Zalgiris | 05/12/2019\nCska Moscow (-9.5 pts) - Zalgiris\nΔημοσιεύτηκε Τετάρτη, 04 Δεκεμβρίου 2019 17:23\nΜπαίνουμε στην 12η αγωνιστική για την euroleague και το παιχνίδι που την ανοίγει χρονικά είναι αυτό που διεξάγεται στη Μόσχα όπου η ΤΣΣΚΑ ΜΟΣΧΑΣ υποδέχεται τη Ζαλγκίρις.\nΤρίτη και φαρμακερή για την ΤΣΣΚΑ ΜΟΣΧΑΣ. στην Ισπανία όπου μετά τις δύο ήττες την διαβολοβδομάδα από Μπασκόνια και Ρεάλ ήρθε η νίκη επί της Μπαρτσελόνα και μάλιστα με το εντυπωσιακό 67-96 !!!.\nΔεν άφησε κανένα περιθώριο στην αντίπαλο της, πήρε σοβαρό προβάδισμα από τα τέλη της δεύτερης περιόδου που το αύξανε σταδιακά με αποτέλεσμα η τέταρτη περίοδο να είναι διαδικαστικού χαρακτήρα. Απίστευτη πολυφωνία στην επίθεση με έξι παίκτες δηψήφιους και άλλους δύο να φτάνουν στις παρυφές καθώς έφτασαν τους 8 και 9 πόντους. Η ομάδα αρχίζει να συνηθίζει την απουσία του Κλάιμπερν και προσπαθεί μέσα από το ομαδικό παιχνίδι να καλύψει την απουσία του. Ακόμα και ο πολύς Τζέιμς πήρε μόλις 11 προσπάθειες σε 27' συμβάλλοντας και αυτός όσο μπορεί και όσο του επιτρέπει η ιδιοσυγκρασία του.\nΑπό την άλλη η Ζαλγκίρις συνεχίζει τις κακές εμφανίσεις και γνώρισε την 5η συνεχόμενη ήττα της και πλέον βρίσκεται σε περίοδο κρίσης. Το ρόστερ φτωχό και φέτος δεν έβγαλε άλλον Ντέιβις παρά της φιλότιμες προσπάθειες του Λε Ντέι να μπει στα παπούτσια του. Προσπαθεί η ομάδα να κάνει κάποιες βελτιωτικές κινήσεις με την απόκτηση του Ρίβερς καθώς είναι κάτι παραπάνω από εμφανή η έλλειψη σκοραρίσματος αλλά στο πρώτο ματς είχε και αυτός το αποκαρδιωτικό 0/4 τρίποντα. Και σαν να μην έφτανε όλη αυτή η κατάσταση ήρθε και ο τραυματισμός του Γκριγκόνις να κάνει ακόμα δυσκολότερα τα πράγματα.\nΣυνοψίζοντας θεωρώ ότι είναι στο χέρι της γηπεδούχου στο που θα φτάσει το σκορ καθώς η διαφορά δυναμικότητας είναι τεράστια. Το -9.5 που δίνουν οι μπουκ είναι τίμιο και θα το τιμήσω ευελπιστώντας στο ότι δεν θα χαλαρώσει η ΤΣΣΚΑ.\nΤο σημείο που επιλέγω είναι ...ΤΣΣΚΑ ΜΟΣΧΑΣ (-9.5 pts) σε απόδοση 1.97 στον stoiximan.\nΤελευταία τροποποίηση στις Πέμπτη, 05 Δεκεμβρίου 2019 22:55\nΠέμπτη, 05 Δεκεμβρίου 2019 19:00


«Εκείνην ακριβώς τη στιγμή, ο Κιντίνο σπρώχτηκε από έναν αντίπαλο κι έπεσε χάμω με τα μούτρα. Ολόγυρα, εκτυλίχτηκαν σκηνές κόλασης. Ατελείωτα ουρλιαχτά, γιουχαΐσματα, βαριά υπονοούμενα για τα σεξουαλικά ήθη των αρρένων κατοίκων του Σαν Ισίδρο, χαμερπείς ισχυρισμοί επί του ιδίου θέματος, οι οποίοι, όμως, αυτή τη φορά αφορούσαν στις κότες, και ούτω καθεξής...»\nΔιαβάστε περισσότερα για ΣΑΝ ΙΣΙΔΡΟ ΦΟΥΤΜΠΟΛ\nΔιαβάστε περισσότερα για Ο ΤΑΞΙΔΙΩΤΗΣ ΤΟΥ ΑΙΩΝΑ\nΔιαβάστε περισσότερα για ΜΙΚΡΑ ΣΥΖΥΓΙΚΑ ΕΓΚΛΗΜΑΤΑ\nΔιαβάστε περισσότερα για ΑΣΚΗΣΕΙΣ ΥΦΟΥΣ\nΔιαβάστε περισσότερα για 33 ΣΤΡΟΦΕΣ\nΣτη "Συνωμοσία εναντίον της Aμερικής" ο Φίλιπ Pοθ ξεκινά από ένα φανταστικό αλλά άκρως εφιαλτικό σενάριο: Tι θα γινόταν αν στις εκλογές του 1940 κέρδιζε, αντί για τον Δημοκρατικό Pούζβελτ, ο Pεπουμπλικάνος υποψήφιος, εθνικός "ήρωας των αιθέρων", αλλά και αντισημίτης και προσωπικός φίλος του Xίτλερ, Tσαρλς Λίντμπεργκ; Ποιο θα ήταν το πρόσωπο μιας Aμερικής που υπογράφει σύμφωνο φιλίας με τον Xίτλερ και την Iαπωνία; Πώς θα φαινόταν στον υπόλοιπο κόσμο, αν ο υπουργός εξωτερικών του Γ΄ Pάιχ, ο φον Pίμπεντροπ, χόρευε βαλς στον Λευκό Oίκο; Kαι ποιο θα ήταν το μέλλον των εκατομμυρίων Aμερικανοεβραί\nΔιαβάστε περισσότερα για Η ΣΥΝΩΜΟΣΙΑ ΕΝΑΝΤΙΟΝ ΤΗΣ ΑΜΕΡΙΚΗΣ\n«Στο μπαρ τού είπαν πως ο αδελφός του είχε βγει απ’ τη φυλακή κι ερχόταν στο χωριό. Ακούγοντας αυτό, ο Όσκαρ Κέλερ έκανε ένα μορφασμό, κοκκίνισε, ενώ η θλιμμένη σχισμή των χειλιών του και τα ψυχρά του μάτια άφησαν να φανεί ότι μια αγριάδα ανέβαινε απ’ τα σωθικά του και δε σκόπευε να μείνει εκεί. Μια κοφτερή σιωπή απλώθηκε στην ατμόσφαιρα, κι ο Όσκαρ είπε ότι ήταν ώρα να πηγαίνει. [...] Φόρεσε την τραγιάσκα του, πλήρωσε την μπίρα που είχε πιει και κίνησε για την πόρτα.\nΔιαβάστε περισσότερα για ΚΟΚΚΙΝΟΣ ΚΑΠΝΟΣ


kats-woman: Σεπτεμβρίου 2012\nΠροσφάτως βρέθηκα στο εξωτικό Σαντάνσκι. Είναι η πιο κοντινή μεγάλη πόλη από τον Προμαχώνα Σερρών. Από τις γύρω περιοχές, πηγαίνουν έτσι για πλάκα. Για ψώνια, για καφέ, για νυχτερινή διασκέδαση, για πουτάνες και για καζίνο.\nΉταν μια ημερήσια εκδρομή. Με πήγαν και με φέρανε κι έτσι δεν μπόρεσα να κάνω σε βάθος εξερεύνηση. Ωστόσο διαπίστωσα ότι οι γείτονες το έχουν ανεβάσει πολύ το επίπεδο. Ή μήπως είμαστε εμείς που το ρίξαμε;\nΟι Βούλγαροι είναι φτωχοί άνθρωποι. Αλλά αξιοπρεπείς. Έχουν ανατραφεί σε αυστηρό κομμουνιστικό περιβάλλον και προφανώς αυτός είναι ένας λόγος που, ακόμα και οι πιο κακομοίρηδες, μοιάζουν μορφωμένοι και καλλιεργημένοι.\nΤο πρώτο πράγμα που σου λέει κάποιος όταν μαθαίνει ότι θα πας Βουλγαρία, είναι να προσέχεις μη σου κλέψουν το αυτοκίνητο και σου το κάνουν τάλαρα. Πανικόβλητος το βάζεις σε ανοιχτό πάρκινγκ και από το άγχος σου ξεχνάς ανοιχτό το παράθυρο και το κινητό φαρδύ πλατύ πρώτη μούρη, να μην παιδευτεί ο άλλος να το πάρει. Όταν το θυμάσαι, πας και βρίσκεις έναν άσχετο της περιοχής, που δε σου κάνει και πολύ καθωσπρέπει να σου λέει σε σπαστά ελληνικά: "Δικό σου είναι; Έριξα το κινητό πιο μέσα για να μην το δει κανείς και το πάρει". Εκεί διαπιστώνεις ότι όχι μόνο δεν κλέβουν αυτοκίνητα, αλλά μπορεί να βρεις και κάποιον που θα σε προστατεύσει από τους κλέφτες.\nΨάχνεις να βρεις φαγάδικο και κάνεις κέφι για βουλγάρικο φαγάκι, καυτερό, μαγειρεμένο στο τσουκάλι. Καταλήγεις σε κάποιο από τα πολλά με τις ελληνικές επιγραφές. Ο σερβιτόρος, με σπαστά ελληνικά, σου εξηγεί ότι τα φαγητά τους απευθύνονται σε ελληνικά γούστα κι έτσι καταλήγεις να τρως αυτό που έχει σιχαθεί ο οργανισμός σου: Μπριζόλα στη σχάρα.\nΠερπατώντας στον κεντρικό δρόμο που, σε αντίθεση με την Πανεπιστημίου, είναι πεζόδρομος, διαπιστώνεις πόσο κοντά μας βρίσκονται. Όλα τα μαγαζιά απευθύνονται σε Έλληνες. Μπαίνεις μέσα και συνεννοείσαι στα ελληνικά, γιατί δε μιλάς βουλγάρικα και δε μιλούν αγγλικά. Παρατηρείς γύρω σου και βρίσκεις λογιστικό γραφείο στα ελληνικά, οδοντιατρείο στα ελληνικά, αλλά και τη νέα μόδα που έχει κατακλύσει τη χώρα μας, τα ενεχυροδανειστήρια, τώρα σε όλα τα Βαλκάνια.\nΠερπατάς στο Σαντάνσκι και σκέφτεσαι ότι οι Βούλγαροι είναι οι καλοί άνθρωποι που φτιάχτηκαν για να διευκολύνουν τους γείτονές τους. Αυτό το καταλαβαίνεις με το που περνάς τα σύνορα, όπου σε καλωσορίζουν, χωρίς καν να κοιτάξουν ποιος είσαι. Κι όσο τους γνωρίζεις, τόσο καταλαβαίνεις πόσο πάνω απ' αυτούς βρίσκονται.\nΗ βόλτα στην πόλη θυμίζει βόλτα στην Κηφισιά, μόνο που αν κάτσεις να πιεις καφέ, θα τον πληρώσεις 1 ευρώ (δέχονται και τέτοια) και όχι 5.\nΗ Zagorka, η πράσινη μπίρα τους, είναι καλύτερη από την Άλφα μας. Άσε που κοστίζει 1,5 ευρώ το δίλιτρο και γι' αυτό φορτώνεσαι δυο εξάδες απ' αυτά φεύγοντας και σε κοιτάνε οι τελωνειακοί με μισό μάτι.\nΟ Αζίς τραγουδάει καλύτερα το ίδιο τραγούδι από τον Κιάμο. Άσε που την κλοπή του άσματος την κάναμε εμείς.\nΤο αιθέριο έλαιο τριαντάφυλλου είναι ανώτερης ποιότητας από αυτά που κυκλοφορούν στη δική μας αγορά και μπορείς να πάρεις μεγάλη ποσότητα χωρίς να φτωχύνεις.\nΤα κομμουνιστικά μπλοκ εργατικών πολυκατοικιών βρίσκονται μέσα σε χώρους με πράσινο και με τις σχετικές υποδομές. Δηλαδή είναι φτιαγμένα με προδιαγραφές, άρα καμία σχέση με τα δικά μας εργατικά γκρεμούλια.\nΣέβονται τους επισκέπτες τους. Μπορεί να μην είναι γελαστοί και πρόσχαροι, αλλά άμα σε δούνε να ψάχνεσαι, θα έρθουν μόνοι τους να σε ρωτήσουν (στα ελληνικά πάντα) αν θέλεις βοήθεια. Εμείς βλέπουμε ξένο και, εκτός του ότι ορμάμε να τον ληστέψουμε στα μαγαζιά, χλευάζουμε τα πάντα. Από τη φάτσα τους μέχρι το πέδιλο με την κάλτσα.\nΖούνε μια ήρεμη ζωή. Περπατάς στο δρόμο ή το τεράστιο πάρκο τους και δεν ακούς φωνές. Οι άνθρωποι μιλάνε, αλλά δε σε αναγκάζουν να τους ακούσεις. Δεν κράζουν, δεν κραυγάζουν, δεν καγκουριάζουν. Βέβαια, σε μια πόλη σαν το Σαντάνσκι, δίπλα στα σύνορα, μπορεί μια παρέα Ελλήνων να διαταράξει αυτή την ηρεμία.\nΜε βάση όλα τα παραπάνω και λογικά σκεπτόμενη, μπορώ να είμαι σίγουρη ότι οι ενεχυροδανειστές τους κάνουν τη δουλειά τους με ευνοϊκότερους όρους, σε σχέση με τους Έλληνες συναδέλφους τους. Γι' αυτό και, χωρίς να θέλω να κάνω διαφήμιση, αλλά θα την κάνω, συνιστώ να τους προτιμήσουμε.\nΑναρτήθηκε από kats-woman στις 8:32 μ.μ.


SECRET IDENTITIES - ΞΕΝΟΓΛΩΣΣΑ ΕΛΛΗΝΩΝ ΔΗΜΙΟΥΡΓΩΝ - GreekComics\nBy GeoTrou, December 20, 2015 in ΞΕΝΟΓΛΩΣΣΑ ΕΛΛΗΝΩΝ ΔΗΜΙΟΥΡΓΩΝ\nBrian Joines, Jay Faerber\nCharlie Kirchoff, Ron Riley\nSecret Identities v1\nΤο Secret Identities είναι υπερηρωική σειρά της Image. Ολοκληρώθηκε σε επτά τεύχη, μεταξύ Φεβρουαρίου και Σεπτεμβρίου 2015, ενώ τον Οκτώβριο κυκλοφόρησε και συγκεντρωτικό tpb. Η δημιουργική ομάδα απαρτίζεται από τους Brian Joines, Jay Faerber (σενάριο), Ηλία Κυριαζή (σχέδιο, εξώφυλλα), Charlie Kirchoff και Ron Riley (χρωματισμός).\nΗ Front Line είναι μια ομάδα υπερηρώων, με έδρα το Τορόντο. Στην τελευταία μάχη τους ενάντια στις ορδές δαιμόνων ενός υπερκακού, δέχονται σωτήρια βοήθεια από τον Crosswind. Έτσι, λαμβάνοντας υπόψη και τις προηγούμενες φορές που έσπευσε να πολεμήσει μαζί τους, του προτείνουν να μπει κι αυτός στην ομάδα. Μόνο που αγνοούν ότι στάλθηκε για να μάθει τα μυστικά τους και να καταστρέψει την Front Line εκ των έσω.\nΘα ξεκινήσω ευλογώντας τα γένια μας. Το σχέδιο του Κυριαζή, τόσο στο εσωτερικό, όσο και στα εξώφυλλα, είναι θαυμάσιο. Imho, είναι το καλύτερο που έχουμε δει από αυτόν μέχρι σήμερα. Βέβαια, αναδεικνύεται ακόμη περισσότερο από το πανέμορφο coloring των Kirchoff (τ. 1) και Riley (τ. 2-7). Το σεναριακό κομμάτι είναι επίσης υψηλότατου επιπέδου. Οι διάλογοι είναι καλογραμμένοι και η ροή πολύ στρωτή, γεμάτη ανατροπές. Και τι χαρακτήρες! Μπορεί να μην αναλύονται όλοι εξίσου, αλλά προσθέτουν πολλούς πόντους στο τελικό αποτέλεσμα. Θεωρώ μάλιστα ιδιαίτερα επιτυχημένο το ότι γνωρίζουμε εξαρχής τις κακές προθέσεις του Crosswind. Κοντολογίς, ένα πολύ καλό κόμικ, ιδανικό ανάγνωσμα για εκείνους που ψάχνουν «εναλλακτικά» superhero comics και όχι μόνο.\nΦαίνεται αρκετά ενδιαφέρον Γνωρίζει κανείς που μπορώ να βρω τον συγκεντρωτικό τόμο;\nΜαγαζιά όπως το Solaris, το Jemma, το Star Comics και το Tilt μπορεί να το έχουν ήδη ή σου το παραγγέλνουν.\nΕγώ το ψήνω εδώ και καιρό, αλλά σκέφτομαι μη το δούμε στα ελληνικά μετά από κάποιο χρονικό διάστημα όπως και με άλλες δουλειές του Κυριαζή...


Στον ίσκιο του Ήσκιου: Στη Χρυσή Πύλη του Κιέβου / Golden Gate, Kiev / Золоті ворота\nΣτη Χρυσή Πύλη του Κιέβου / Golden Gate, Kiev / Золоті ворота\nΗ Χρυσή Πύλη του Κιέβου αποτελεί τόπο ορόσημο της ουκρανικής πρωτεύουσας, ένα από τα πιο σημαντικά αρχιτεκτονικά και ιστορικά μνημεία της Ρως περιόδου του Κιέβου. Η σύγχρονη ιστορία αποδέχεται ότι είναι μια από τις τρεις που έφτιαξε ο Γιαροσλάβ ο Σοφός μεταξύ των ετών 1017 και 1024, το άγαλμα του οποίου βρίσκεται στον αυλόγυρο της Πύλης.\nΛειτούργησε αφενός μεν ως θριαμβευτική είσοδος, αλλά και ως είσοδος οχύρωσης στους αμυντικούς αγώνες της πόλης. Η Πύλη σήμερα λειτουργεί ως Μουσείο και δεν είναι εντέλει χρυσή... Δεν προκύπτει από πού προήλθε η ονομασία. Ίσως εκ του χρυσού τρούλου του ναού που βρίσκεται στην κορυφή της. Απέξω συμβαίνουν όλα εκείνα τα κιτς στοιχεία, που συνήθως επιφέρει η τουριστική εκμετάλλευση του κάθε παρόμοιου τόπου: μικροπωλητές, ζητιάνοι, παραμάγαζα.\nΗ ανάρτηση αυτή ανήκει στην Ενότητα Κίεβο, Μουσεία, Ουκρανία, Ταξίδια εκτός


Αυτοματοποιημένη οδήγηση και αυτόνομα φορτηγά | MAN ΕΛΛΑΣ Φορτηγά\nΗ MAN σχεδιάζει τις λύσεις πελατών του αύριο: Από τις δικτυωμένες φάλαγγες φορτηγών, τα αυτοματοποιημένα οχήματα αποκλεισμού εργοταξίων μέχρι το αυτόνομα κινούμενο φορτηγό - Η MAN δουλεύει εντατικά για την ανάπτυξη συστημάτων, τα οποία θα επιτρέπουν στο μέλλον μια ακόμα πιο αποδοτική και ασφαλή οδήγηση.\nΚαινοτόμες λύσεις αυτοματοποίησης στη MAN\nΟι μεταφορές του μέλλοντες είναι έξυπνες, δικτυωμένες, αυτοματοποιημένες: Οι καινοτόμες λύσεις για φορτηγά θέτουν εντελώς νέα δεδομένα σε θέματα αποδοτικότητας και ασφάλειας στις μεταφορές εμπορευμάτων. Τον μακρύ δρόμο προς την κατεύθυνση του αυτόνομα κινούμενου φορτηγού αναδεικνύουν τα πιλοτικά μας έργα: για παράδειγμα η δοκιμαστική λειτουργία της τεχνολογίας platooning MAN\nκαι του οχήματος αποκλεισμού MAN χωρίς οδηγό. Και τα δύο συστήματα χρησιμοποιούν υπερσύγχρονες τεχνολογίες για τη δικτύωση και τον αυτόνομο έλεγχο οχημάτων, ώστε να μειωθούν οι κίνδυνοι ατυχήματος και να αυξηθεί περαιτέρω η αποδοτικότητα στην αστική κυκλοφορία.\nPlatooning στη MAN\nΗ αυτοματοποιημένη οδήγηση σε μια δικτυωμένη φάλαγγα φορτηγών εξοικονομεί καύσιμο και αυξάνει την ασφάλεια κυκλοφορίας.\nΌχημα αποκλεισμού χωρίς οδηγό\nΈνα φορτηγό MAN κινούμενο χωρίς οδηγό αναλαμβάνει τον αποκλεισμό από την κυκλοφορία των κινητών εργοταξίων στους αυτοκινητόδρομους.\nΠρακτική δοκιμή "Hamburg TruckPilot"\nΗ MAN και η Hamburger Hafen und Logistik AG (HHLA) δοκιμάζουν αυτοματοποιημένα ή αυτόνομα κινούμενα φορτηγά σε πραγματικές συνθήκες.\nΜεγαλύτερη ασφάλεια και οικονομία καυσίμου\nΔικτυωμένα φορτηγά σε υπήνεμη πορεία\nΜαζί με συνεργάτες από τη βιομηχανία και την έρευνα η MAN προωθεί την εξέλιξη και πρακτική εφαρμογή της πρωτοποριακής τεχνολογίας platooning.\nΤι είναι το platooning;\nΠως λειτουργεί το platooning;\nΠοια έργα υπάρχουν για το platooning;\nΣτο platooning φορτηγών δύο ή περισσότερα οχήματα κινούνται με ασφάλεια σε κοντινή απόσταση το ένα πίσω από το άλλο. Η πορεία ως δικτυωμένη φάλαγγα φορτηγών (platoon) συμβάλλει στη μείωση των εκπομπών CO2 και στην αύξηση της ασφάλειας κυκλοφορίας.\nΟι ηλεκτρικά συνδεδεμένες φάλαγγες φορτηγών αποτελούν μια νέα ευκαιρία για πιο οικονομική και αποδοτική οδήγηση στις οδικές μεταφορές εμπορευμάτων: Η υπήνεμη πορεία επιτρέπει την εξοικονόμηση καυσίμου έως δέκα τοις εκατό για ολόκληρη τη φάλαγγα. Αντίστοιχα μειώνονται επίσης οι εκπομπές CO2.\nΤαυτόχρονα η σύνδεση των οχημάτων μέσω της ηλεκτρονικής ράβδου έλξης μπορεί να αυξήσει την ασφάλεια κυκλοφορίας στις οδικές μεταφορές εμπορευμάτων. Επειδή τα συστήματα ελέγχου των ακολουθούμενων οχημάτων αποκρίνονται αξιόπιστα και πιο γρήγορα από οποιονδήποτε άνθρωπο στους ελιγμούς οδήγησης του οχήματος καθοδήγησης. Τα φορτηγά που κινούνται σε μικρή απόσταση περ. 10 μέτρων επιτρέπουν επίσης την πολύ πιο αποδοτική χρήση των υποδομών κυκλοφορίας.\nΗ MAN οδηγεί μπροστά\nΓια την υλοποίηση της ιδέας του platooning, η MAN συνδύασε την τεχνογνωσία των σημερινών συστημάτων υποβοήθησης και ελέγχου οχημάτων με την πρωτοποριακή επικοινωνία Car-to-Car. Τα δοκιμαστικά οχήματα διένυσαν ήδη με επιτυχία χιλιάδες χιλιόμετρα σε φάλαγγες φορτηγών.\nΑυτήν τη στιγμή τα δικτυωμένα φορτηγά μας πραγματοποιούν τακτικές δοκιμαστικές διαδρομές με επαγγελματίες αυτοκινητιστές της DB Schenker σε πραγματικές συνθήκες. Παράλληλα στηρίζουμε σε Γερμανία και Ευρώπη την έρευνα και προετοιμασία των νομικών και οργανωτικών προϋποθέσεων για την καθημερινή χρήση των δικτυωμένων φαλάγγων φορτηγών στην οδική κυκλοφορία. Από τεχνικής πλευράς η εφαρμογή του συστήματος φαλάγγων στην Ευρώπη θα ήταν εφικτή μέχρι το 2020.\nΤεχνολογία - Έτσι λειτουργεί το platooning\nΤο Platooning είναι ένα τεχνικό σύστημα, το οποίο συνδέει περισσότερα οχήματα σε μία φάλαγγα φορτηγών. Βασίζεται στα σημερινά τεχνικά συστήματα υποβοήθησης οδηγού και ελέγχου καθώς και στην επικοινωνία Car-to-Car. Μέσω ασφαλούς ασύρματης σύνδεσης οι εντολές ελέγχου μεταδίδονται στα ακολουθούμενα οχήματα και τα δικά τους δεδομένα επιστρέφουν στο όχημα καθοδήγησης.\nΤο σύστημα platooning δημιουργεί κατά την πορεία στον αυτοκινητόδρομο από ταχύτητα περ. 60 km/h την επικοινωνία Car-to-Car εντός της φάλαγγας. Τα οχήματα ενώνονται αυτοματοποιημένα σε μία φάλαγγα. Η απόσταση μεταξύ των συνδεδεμένων συνδυασμών ελκυστήρων είναι 10 μέτρα ή περίπου μισό δευτερόλεπτο χρόνος πορείας. Μέσω της ηλεκτρονικής ράβδου έλξης το φορτηγό καθοδήγησης ορίζει την κατεύθυνση πορείας, την ταχύτητα και τους ελιγμούς πέδησης για ολόκληρη τη φάλαγγα.\nΌταν ένα άλλο όχημα μπαίνει ανάμεσα στη φάλαγγα, επεμβαίνει άμεσα μια ρουτίνα ασφαλείας: Η φάλαγγα αποσυνδέεται αυτόματα από το σύστημα, οι οδηγοί προειδοποιούνται. Όταν το όχημα εξέλθει από τον χώρο ανάμεσα στα φορτηγά, η φάλαγγα ενώνεται ξανά. Επίσης οι οδηγοί μπορούν να εξέλθουν οποιαδήποτε στιγμή μόνοι τους από τη δικτυωμένη φάλαγγα φορτηγών, όταν το απαιτεί η κατάσταση κυκλοφορίας.\nΈργο platooning με τη DB Schenker και το πανεπιστήμιο Fresenius\nΗ DB Schenker, η MAN και το πανεπιστήμιο Fresenius ξεκινούν την αναπτυξιακή σύμπραξη για τη δοκιμή του platooning σε πραγματικές συνθήκες. Με δοκιμαστικές διαδρομές στην "ψηφιακή δοκιμαστική διαδρομή" οι συνεργάτες εξετάζουν στον αυτοκινητόδρομο A9 μεταξύ Μονάχου και Νυρεμβέργης την πρακτική εφαρμογή του platooning στην εφοδιαστική εμπορευματικών μεταφορών. Στο επίκεντρο του ερευνητικού ενδιαφέροντος βρίσκονται κυρίως οι αλλαγές και τα πλεονεκτήματα για την καθημερινότητα των οδηγών.\nΕπιστημονικά στηριζόμενο έργο για την ανάπτυξη ψηφιακά δικτυωμένων φαλάγγων φορτηγών\nΣυνεργάτες έργου είναι η DB Schenker (εφοδιαστική αλυσίδα), η MAN (τεχνολογία) και το πανεπιστήμιο Fresenius (έρευνα)\nΕπιδότηση της συνεργασίας με περίπου 2 εκατομμύρια ευρώ\nΔιάρκεια: 20 μήνες (Ιούνιος 2017 έως Ιανουάριος 2019)\nΣειριακά οχήματα της κατασκευαστικής σειράς MAN TGX για τις μεταφορές μοναδιαίων φορτίων\nΠλαίσια για την υποδοχή κινητών υπερκατασκευών\nΩς ρυμούλκες χρησιμεύουν μονάδες διπλών αξόνων.\nΜεικτό βάρος του τριαξονικού οχήματος με κινητήρα 26 τόνοι,\nμεικτό βάρος του συνολικού συρμού 40 τόνοι.\nΣυνολικό μήκος των δύο συρμών 18,75 μέτρα για αρθρωτούς συρμούς (νομικές προδιαγραφές).\nΚοντέινερ εναλλαγής (από 2 ανά αρθρωτό συρμό) με μήκος 7,82 μέτρα, κατασκευή κλωβού με λεία επιφάνεια και στρογγυλεμένες ακμές.\nΈνα φορτηγό MAN χωρίς οδηγό μπορεί να απομονώσει εργοτάξια αυτοκινητόδρομων\nΔικτυωμένο φορτηγό αυτόνομης οδήγησης ως όχημα αποκλεισμού\nΣτα κινητά εργοτάξια αυτοκινητόδρομων προκαλούνται παρά τα ευδιάκριτα συστήματα προειδοποίησης συχνά σοβαρά ατυχήματα. Ένα αυτόνομα κινούμενο όχημα αποκλεισμού θα μπορεί μελλοντικά να μειώσει κατά πολύ τον κίνδυνο για τους συνεργάτες των ομάδων συνεργείων\nΤο φορτηγό MAN ακολουθεί πλήρως αυτόνομα σε ασφαλή απόσταση το συνεργείο στη λωρίδα επείγουσας ανάγκης του αυτοκινητόδρομου. Στα πλαίσια του ερευνητικού έργου "aFAS" η MAN σχεδιάζει και δοκιμάζει μαζί με επτά άλλους συνεργάτες από τη βιομηχανία, την έρευνα και τις αρχές ένα πρωτοποριακό όχημα αποκλεισμού, το οποίο κινείται χωρίς οδηγό.\nΩς πρωτότυπο όχημα οι συνεργάτες του έργου εξόπλισαν ένα φορτηγό MAN με αισθητήρες, λογισμικό ελέγχου και συστήματα ασφαλείας. Συστήματα καμερών και ραντάρ σαρώνουν συνεχώς το περιβάλλον. Επιπλέον το αυτόνομο φορτηγό διατηρεί μέσω ασύρματης σύνδεσης δεδομένων συνεχή επαφή με το όχημα εργασίας, το οποίο ακολουθεί. Τα συστήματά του ενημερώνονται έτσι συνεχώς και σε πραγματικό χρόνο για κάθε διαδικασία επιτάχυνσης, πέδησης και διεύθυνσης του οχήματος καθοδήγησης.\nΓια αυτήν την εξαιρετικά καινοτόμα λύση ασφάλειας η MAN Truck & βραβεύτηκε με το Truck Innovation Award, το οποίο απονεμήθηκα για πρώτη φορά στα πλαίσια της έκθεσης επαγγελματικών οχημάτων IAA 2018 από την επιτροπή International Truck of the Year.\nΔιαβάστε σχετικά επίσης τις δηλώσεις τύπου μας για το έργο aFAS και το Truck Innovation Award:\nΜετάβαση στη δήλωση τύπου MAN "Όχημα αποκλεισμού χωρίς οδηγό σε αυτοκινητόδρομους"\nΜετάβαση στη δήλωση τύπου MAN "Το MAN aFAS βραβεύεται με το πρώτο Truck Innovation Award"\nΑυτοματοποιημένα και αυτόνομα κινούμενα φορτηγά για ειδικές εφαρμογές στο Container Terminal του Αμβούργου\nΕρευνητικό έργο για την ανάπτυξη λύσεων αυτοματοποίησης στις οδικές μεταφορές\nΡεαλιστική ανάλυση και επαλήθευση των ακριβών απαιτήσεων για την προσαρμοσμένη στις ανάγκες των πελατών χρήση και την ενσωμάτωση αυτόνομα κινούμενων φορτηγών στην πλήρως αυτόματη διαδικασία διαχείρισης εμπορευματοκιβωτίων – αυτός είναι ο στόχος της συνεργασίας ανάμεσα στη MAN και στην Hamburger Hafen und Logistik AG στα πλαίσια της πρακτικής δομής "Hamburg TruckPilot". Έτσι μπορούν να συγκεντρωθούν πολύτιμες γνώσεις για την εξέλιξη της τεχνολογίας αυτοματοποίησης, ώστε να δημιουργηθεί ένα κατάλληλο για τις αγορές σύστημα.\nΠρωτοποριακή σύμπραξη ανάμεσα στη MAN και στην Hamburger Hafen und Logistik AG\nΜε την πρακτική δοκιμή "Hamburg TruckPilot" που θα διαρκέσει μέχρι το 2021 η MAN Truck & Bus και η Hamburger Hafen und Logistik AG (HHLA) ξεκινούν ένα ιδιαίτερα πρωτοποριακό ερευνητικό και δοκιμαστικό έργο για την ανάπτυξη λύσεων αυτοματοποίησης στις οδικές μεταφορές. Τα επόμενα έτη θα δοκιμαστούν αυτόνομα κινούμενα φορτηγά σε πραγματικές συνθήκες. Περιβάλλον για τις πρακτικές δοκιμές θα είναι το HHLA Container Terminal Altenwerder (CTA) και μια διαδρομή μήκους περίπου 70 χιλιομέτρων στον γερμανικό αυτοκινητόδρομο A7.\nΤο έργο προβλέπει καταρχήν δύο πρωτότυπα φορτηγά που θα είναι εξοπλισμένα με τα αντίστοιχα ηλεκτρονικά συστήματα αυτοματοποίησης. Στόχος είναι η πλήρως αυτοματοποιημένη προσέγγιση στον αυτοκινητόδρομο A7 και η αυτόνομη διεκπεραίωση της διαδικασίας φορτοεκφόρτωσης εντός του Container Terminal Altenwerder.\nΣτην αυτόνομη μεταφόρτωση ο οδηγός μπορεί να εξέλθει από το όχημα και να αξιοποιήσει τον χρόνο του με άλλον τρόπο. Άλλα πιθανά πλεονεκτήματα βρίσκονται στην αύξηση της αποδοτικότητας χάρη στην προνοητική, αυτοματοποιημένη οδήγηση. Έτσι μειώνεται σημαντικά η κατανάλωση καυσίμου, η ροή της κυκλοφορίας μπορεί να επηρεαστεί θετικά και παράλληλα αυξάνεται το επίπεδο της ασφάλειας.\nΚατά τη δοκιμαστική λειτουργία ένας εκπαιδευμένος οδηγός ασφαλείας θα βρίσκεται συνεχώς μέσα στο όχημα και θα παρακολουθεί τα συστήματα αυτοματοποίησης. Αν χρειαστεί θα επεμβαίνει και θα αναλαμβάνει τις ενέργειες οδήγησης.\nΔιαβάστε σχετικά επίσης τη δήλωση τύπου μας "Hamburg TruckPilot":\nΜετάβαση στη δήλωση τύπου MAN\nΉδη διαθέσιμα από σήμερα: Συστήματα υποβοήθησης για μεγαλύτερη ασφάλεια\nΤα καινοτόμα συστήματα υποβοήθησης σας υποστηρίζουν αξιόπιστα κατά την οδήγηση: Σας βοηθούν να αντιμετωπίσετε καλύτερα κρίσιμες καταστάσεις κυκλοφορίας και να αποφύγετε κινδύνους ατυχήματος - σε ελεύθερες διαδρομές και στην κυκλοφορία Stop & Go ή σε καταστάσεις πέδησης έκτακτης ανάγκης.\nΗ νέα γενιά των συστημάτων υποβοήθησης φρεναρίσματος έκτακτης ανάγκης EBA (Emergency Brake Assist) μειώνει χάρη στην αυτοματοποιημένη λειτουργία πέδησης έκτακτης ανάγκης σημαντικά τον κίνδυνο ατυχήματος στην οδική κυκλοφορία.\nΟδηγήστε με ασφάλεια - και σε καταστάσεις κυκλοφοριακής συμφόρησης ή αυξημένης κυκλοφορίας: Το MAN ACC Stop & Go* (Adaptive Cruise Control) ρυθμίζει αυτόματα την ταχύτητα του φορτηγού σας και διατηρεί αξιόπιστα επαρκή απόσταση από τα προπορευόμενα οχήματα.\nΜε το MAN Lane Guard System (LGS) αποφεύγετε κρίσιμες καταστάσεις - ειδικά σε μακρινές και νυχτερινές διαδρομές: Το έξυπνο σύστημα Lane Guard System επιτηρεί για εσάς συνεχώς τη σωστή διατήρηση της λωρίδας κυκλοφορίας.\n*Διαθέσιμο για τα μοντέλα TGS και TGX με κινητήρα D26.\nΔηλώσεις τύπου για την αυτοματοποίηση\nΠρακτική δοκιμή στο Container Terminal του Αμβούργου\nΗ MAN Truck & Bus και η Hamburger Hafen und Logistik AG (HHLA) δοκιμάζουν αυτοματοποιημένα και αυτόνομα κινούμενα φορτηγά σε πραγματικές συνθήκες. Περιβάλλον δοκιμών είναι το HHLA Container Terminal Altenwerder (CTA) και μια διαδρομή μήκους περίπου 70 χιλιομέτρων στον γερμανικό αυτοκινητόδρομο A7.\nΜετάβαση στη δήλωση τύπου\nΤο MAN aFAS βραβεύεται στην έκθεση επαγγελματικών οχημάτων IAA 2018 με το Truck Innovation Award\nΜε το όχημα αποκλεισμού χωρίς οδηγό για αυτοκινητόδρομους – εν συντομία aFAS – ένα αυτοματοποιημένο φορτηγό ασφαλείας επιπέδου 4 - η MAN Truck & Bus κέρδισε το Truck Innovation Award που απονεμήθηκε για πρώτη φορά.\nΌχημα αποκλεισμού χωρίς οδηγό σε αυτοκινητόδρομους\nΜόναχο/Μπέργκις Γκλάντμπαχ, 28 Οκτωβρίου 2016: Οι συνεργάτες των συνεργείων συντήρησης αυτοκινητόδρομων και οι εργάτες οδικών συνεργείων εργάζονται ενίοτε με υψηλό κίνδυνο.\nPlatooning σε εφαρμογές εφοδιαστικής αλυσίδας: Η MAN παραδίδει πιλοτικά οχήματα στη DB Schenker\nΤο ερευνητικό έργο της DB Schenker, της MAN Truck & Bus και του πανεπιστημίου Fresenius δοκιμάζει δικτυωμένα φορτηγά στην καθημερινότητα της εφοδιαστικής αλυσίδας\nΕπιδότηση περίπου 2 εκατομμυρίων ευρώ για τη σχεδίαση δικτυωμένων φαλάγγων φορτηγών\nΤο Ομοσπονδιακό Υπουργείο Συγκοινωνιών και Ψηφιακών Υποδομών (BMVI) προωθεί το έργο platooning της DB Schenker, της MAN και του πανεπιστημίου Fresenius // Οι πρώτες δοκιμαστικές διαδρομές ξεκινούν την Άνοιξη του 2018


ΠΟΛΩΝΙΑ 6 ΗΜΕΡΕΣ - Sunday Tours\nΠΟΛΩΝΙΑ 6 ΗΜΕΡΕΣ !\nΒαρσοβία – Κρακοβία – Αλατορυχεία Βιελίτσκα – Άουσβιτς – Λότζ- Τσεστοχόβα!\nΑΝΑΧΩΡΗΣΗ 9 ΟΚΤΩΒΡΙΟΥ!\nΤΙΜΗ ΑΤΟΜΟΥ ΣΕ ΔΙΚΛΙΝΟ 450 ΕΥΡΩ.\nΤΙΜΗ ΑΤΟΜΟΥ ΣΕ ΜΟΝΟΚΛΙΝΟ 600 ΕΥΡΩ.


Zώα εργαζόμενα και συντροφιάς ζητούν αξιοπρεπή αντιμετώπιση στη χώρα μας | Η ΚΑΘΗΜΕΡΙΝΗ\nΜέχρι να προχωρήσει η μελέτη για το λιμάνι της Υδρας, μήπως να μπει ένα πρόχειρο σκιάδιο για τα ζώα;\n24 Αυγούστου, 2018 24.08.2018 • 22:15\nΘα μπορούσε να είναι μια μικρή προσωπική ιστορία από τις φετινές διακοπές: πώς αντιμετωπίζει κανείς την παραμέληση, κακομεταχείριση ή εγκατάλειψη ζώων που βρίσκει μπροστά του; Για μια ολόκληρη εβδομάδα παρακολουθούσα έναν κατακαημένο ταύρο σε ένα χωριό των Κυθήρων, δεμένο, μέσα στο καθημερινό λιοπύρι. Αντί ποτίστρας, ένα κομμένο πλαστικό μπιτόνι. Για σίτιση, τα ξερά χόρτα που έφτανε να βοσκήσει στην εμβέλεια του σχοινιού του, δηλαδή τον μικρό κύκλο όπου ήταν και οι ακαθαρσίες του. Ο ιδιοκτήτης ανανέωνε το νερό του κάθε τρία 24ωρα που σημαίνει ότι δίχως σκιά το ζωντανό έφτανε στα όρια της αντοχής του. Αρχικά τηλεφώνησα στην κτηνίατρο του νησιού που με παρότρυνε να πάρω στην αστυνομία για καταγγελία, το προβλέπει ο νέος νόμος άλλωστε. Ομως μια τέτοια κίνηση θα προξενούσε μεγάλο πρόβλημα στους ανθρώπους που με φιλοξενούσαν. Εγώ θα έφευγα, το πρόβλημα μάλλον δεν λυνόταν (ποιος αστυνόμος θα πήγαινε να δει καθημερινά αν ποτίζεται ο ταύρος;) και οι φίλοι μου θα εισέπρατταν την εχθρότητα των ντόπιων.\n«Ετσι είναι οι χωριάτες εδώ», μου έλεγαν. «Βλέπουν τα ζώα σαν εργαλεία. Εσύ θα τους αλλάξεις; Για να είναι ακόμα στη θέση του ο ταύρος, κάπως επιζεί». Η μόνη λύση που βρήκα είναι να ανανεώνω εγώ το νερό του ζώου κάθε απόγευμα. Στην αρχή, με φοβόταν. Αργότερα συνήθισε. Εβαζε μάλιστα το μεγάλο μουσούδι του στο άδειο μπιτόνι για να μου δείξει ότι διψάει. Ομολογώ ότι έφυγα από τις διακοπές με την έγνοια της κακής του μοίρας. Οποιος δεν είναι εξίσου φιλόζωος μπορεί να το θεωρήσει υπερευαισθησία πολυτελείας εκ μέρους μου. Η αλήθεια είναι όμως ότι η Ελλάδα δεν μπορεί να θεωρεί τον εαυτό της τουριστικό προορισμό αν δεν λύσει τέτοιου τύπου προβλήματα. Οι περισσότεροι ξένοι επισκέπτες θυμώνουν πολύ περισσότερο με την κακή έως απαράδεκτη συμπεριφορά στα ζώα που ενίοτε βλέπουν στη χώρα μας, είτε είναι τετράποδα συντροφιάς είτε ζώα «εργαζόμενα».\nΗ πρόσφατη απόφαση του Δήμου Θήρας να πάρει το ζήτημα στα σοβαρά δείχνει ότι ο δήμαρχος Νίκος Ζώρζος κατανοεί πλήρως τις διαστάσεις του θέματος. Γνωρίζοντάς τον προσωπικά, είμαι σίγουρη πως φαινόμενα σαν και αυτά που καταγγέλθηκαν θα εξαλειφθούν και πως τα ζώα θα προστατευτούν όσο είναι δυνατόν σε ένα νησί όπου όλες οι ελεγκτικές υπηρεσίες είναι υποστελεχωμένες. «Η Σαντορίνη έχει 4.000 ιπποειδή. Κάποιες από τις καταγγελίες μπορεί να έχουν βάση, άλλες όχι. Σε κάθε περίπτωση προχωρούμε σε έλεγχο. Αλλες όμως είναι εντελώς fake news. Μέχρι και γαϊδουράκι από άλλο μέρος του κόσμου έχουν παρουσιάσει ως κακοπαθημένο σαντορινιό στα social media ορισμένοι άνθρωποι», δηλώνει στη στήλη ο δήμαρχος. Σε ειδική συνάντηση που κάλεσε με τους εκπροσώπους των ημιονηγών, αποφασίστηκε το τσιπάρισμα των ιπποειδών και η πλήρης καταγραφή τους.\nΕργαζόμενα γαϊδουράκια έχει και η Υδρα, τα οποία επίσης βρίσκονται απροστάτευτα πολλές ώρες κάτω από τον ήλιο. Ο δήμαρχος Γιώργος Κουκουδάκης έχει κινήσει τη διαδικασία για τα στέγαστρα και οι οικολόγοι του νησιού έχουν προτείνει τα στέγαστρα αυτά να ενταχθούν στο πλαίσιο της συνολικής μελέτης που βρίσκεται σε εξέλιξη για όλο το λιμάνι. Μέχρι όμως να προχωρήσει αυτό, μήπως θα έπρεπε να τοποθετηθούν κάποια πρόχειρα σκίαστρα για τα ζώα αυτά που έχουν ωράρια και υποχρεώσεις; H ερώτηση απευθύνεται στους υπεύθυνους της αρμόδιας Εφορείας Αρχαιοτήτων Πειραιώς και Νήσων.


Αναστολή για ένα μήνα ζήτησε η ΑΕΚ - Onsports.gr\nOnsports Team\t30 Μαίου 2012, 16:28\nΑναστολή για ένα μήνα ζήτησε η ΑΕΚ\nΑποχώρησαν από τα γραφεία της ΕΠΟ οι Παππαποστόλου, Δημητρέλος και Γρηγορίου μετά την εκδίκαση της έφεσης της ΑΕΚ για την αδειοδότηση.\nΔύσκολο γίνεται πλέον το ενδεχόμενο να πάρει παράταση η ΑΕΚ για να εξασφαλίσει την αδειοδότησή της. Οι Παππαποστόλου, Δημητρέλος και Γρηγορίου βρέθηκαν στα γραφεία της ΕΠΟ στο Γουδί με σκοπό να ζητήσουν παράταση για την απόφαση της αδειοδότησης, ωστόσο κάτι τέτοιο ήταν αρκετά δύσκολο εξ αρχής.\nΟι τρεις εκπρόσωποι της Ένωσης αποχώρησαν από τα γραφεία της διοργανώτριας αρχής με… σκυμμένα κεφάλια, κάτι που δείχνει ότι δύσκολα θα πήραν θετική απάντηση από τον Σοφοκλή Πιλάβιο. Συγκεκριμένα οι «κιτρινόμαυροι» ζήτησαν παράταση μέχρι τις 30 Ιουνίου για την απόφαση της ΕΠΟ.\nΟ Ανδρέας Δημητρέλος, κατά την αποχώρησή του από τα γραφεία της ΕΠΟ, είπε: «Η ΑΕΚ ελπίζει πως η επιτροπή θα αναστείλει έως τις 30 Ιουνίου την εκτέλεση της απόφασής της, γιατί δεν βλάπτει τα συμφέροντα της ΕΠΟ αυτή η αναστολή». Όταν ρωτήθηκε για το θέμα Ξενιάδη, δήλωσε: «Ο καθένας μπορεί να βάλει 5, 10 ή... 30 εκατ. ευρώ στην αύξηση μετοχικού κεφαλαίου της ΑΕΚ που βρίσκεται σε εξέλιξη και από εκεί και πέρα η επιτροπή επαγγελματικού αθλητισμού θα τον ελέγξει και θα πάρει τις αποφάσεις της».\nΤώρα Σπανός: «Δεν ήταν μαζί μας οι λεπτομέρειες»\n28 λεπτά πριν Οδηγός για τις μικρομεσαίες επιχειρήσεις: Ποιες συμφωνίες επιτρέπονται μεταξύ ανταγωνιστών


Σέρρες: Σήμερα το τελευταίο αντίο στον πρώην δήμαρχο Σερρών Γεώργιο Γεωργούλα | Empisteutiko.gr\n02.08.21 || 21:44\nΈφυγε από την ζωή πλήρης ημερών ο δικηγόρος και πρώην Δήμαρχος Σερρών Γεώργιος Γεωργούλας σε ηλικία 90 ετών\nΟ εκλιπών διετέλεσε Δήμαρχος Σερρών από το 1982 έως το 1986\nΟ Γιώργος Γεωργούλας γεννήθηκε στην Πρώτη Σερρών\nΤο 1975 εξελέγη για πρώτη φορά δημοτικός σύμβουλος. Διετέλεσε ο πρώτος Πρόεδρος του Γενικού Νοσοκομείου Σερρών μετά την μεταπολίτευση, μια θέση από την οποία παραιτήθηκε για να πολιτευτεί με το ΠΑΣΟΚ το 1977.Το 1978 ήταν ο πρώτος κοινός υποψήφιος όλου του προοδευτικού χώρου στην πόλη των Σερρών, ενώ το 1981 βγαίνει πρώτος επιλαχών βουλευτής του ΠΑΣΟΚ. Το 1982 εκλέγεται δήμαρχος των Σερραίων\nΟ εκλιπών απέκτησε δυο παιδιά και ευτύχησε να δει και δυο δισέγγονα\nΗ κηδεία του θα γίνει σήμερα Παρασκευή στις 15:30 μ.μ. στη Μητρόπολη Σερρών.\nΣυλλυπητήριο μήνυμα του Δημάρχου Σερρών Αλέξανδρου Χρυσάφη\nΟ Δήμαρχος Σερρών Αλέξανδρος Χρυσάφης σε μήνυμά του για τον θάνατο του πρώην Δημάρχου Σερρών Γιώργου Γεωργούλα τονίζει:\n«Με θλίψη πληροφορήθηκα τον θάνατο του πρώην Δήμαρχου Σερρών Γιώργου Γεωργούλα.\nΥπήρξε ένας εξαιρετικός άνθρωπος με πολλή αγάπη για τον τόπο μας και με πλούσιο έργο στην τοπική Αυτοδιοίκηση, την οποία υπηρέτησε με υπευθυνότητα, ευσυνειδησία, εντιμότητα και εργατικότητα.\nΟ Γιώργος Γεωργούλας άφησε σημαντική παρακαταθήκη ήθους και κοινωνικής προσφοράς. Μία προσφορά που συνεχίζει να υπηρετείται επάξια στο Δημοτικό Συμβούλιο από τον γιο του, Αντώνη Γεωργούλα.\nΗ μνήμη του θα αποτελεί πηγή έμπνευσης για όλους εμάς που ασχολούμαστε με την Αυτοδιοίκηση.\nΘερμά συλλυπητήρια στην οικογένειά του και τους οικείους του».\nΣε ένδειξη πένθους και ελάχιστου φόρου τιμής στον εκλιπόντα ο Δήμαρχος Σερρών Αλέξανδρος Χρυσάφης θα εισηγηθεί στο Δημοτικό Συμβούλιο, να αποδοθούν όλες οι προβλεπόμενες τιμές στον πρώην Δήμαρχο του Δήμου μας.\nΤο Δημοτικό Συμβούλιο να εκφράσει προς την οικογένεια του εκλιπόντος τη βαθιά του θλίψη και τα ειλικρινή του συλλυπητήρια.\nΝα παραστεί αντιπροσωπεία του Δημοτικού Συμβουλίου Σερρών στην τελετή της κηδείας του και ο Δήμαρχος Σερρών να εκφωνήσει τον επικήδειο λόγο.\nΗ κηδεία του εκλιπόντος να τελεστεί με δημοτική δαπάνη και με τιμές εν ενεργεία Δημάρχου.\nΝα τηρηθεί ενός λεπτού σιγή τόσο στην έκτακτη συνεδρίαση του Δημοτικού Συμβουλίου, όσο και στην πρώτη τακτική συνεδρίαση μετά από αυτή.\nΝα κυματίσουν μεσίστιες οι σημαίες σε όλα τα Δημοτικά Καταστήματα και εν γένει Δημοτικά κτήρια την ημέρα της κηδείας.\nΝα επιδοθεί ψήφισμα στην οικογένεια του εκλιπόντος και αυτό να δημοσιευθεί στον τοπικό τύπο και στην ιστοσελίδα του Δήμου.\nΣυλλυπητήρια από το Γραφείο Τύπου Ν.Ε. Σερρών ΣΥΡΙΖΑ\nΣυλλυπητήριο μήνυμα από την ΟΕΒΕΣΣ\nΟ Πρόεδρος και το Διοικητικό συμβούλιο της ΟΕΒΕΣΣ εκφράζουν την ειλικρινή τους θλίψη για τον θάνατο του Γιώργου Γεωργούλα, ενός πολιτικού άνδρα, που υπηρέτησε τον τόπο του και τον Δήμο των Σερρών ως Δήμαρχος.\nΔείτε μια από τις τελευταίες συνεντεύξεις που έδωσε στο Επιλογές και στην Λία Μαυρίδου\nΟριστικό: Σε αυστηρό lockdown ο δήμος Κορδελιού – Ευόσμου\nO τελευταίος διαγωνισμός «Μις Οπίσθια Βραζιλίας» έληξε με καυγά για κατηγορίες για ψεύτικων οπίσθιων(Βίντεο)